Source: http://slideflix.net/doc/1924324/suojeltujen-rakennusten-rivipeltikattojen-korjausohje
Timestamp: 2018-11-18 17:29:14+00:00
Document Index: 1323198

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ']

SUOJELTUJEN RAKENNUSTEN RIVIPELTIKATTOJEN KORJAUSOHJE
Download SUOJELTUJEN RAKENNUSTEN RIVIPELTIKATTOJEN KORJAUSOHJE
SUOJELTUJEN RAKENNUSTEN RIVIPELTIKATTOJEN
Helsingin yliopiston vuotavat vesikatot
Visamäki 15.6.2012
Helsingin yliopiston ongelmina ovat viime talvien aikana olleet kattojen
vesivuodot, joita on tavattu etenkin konesaumatuissa rivipeltikatoissa.
Vuotoja on esiintynyt myös korjatuissa ja uusitussa katteissa. Yliopistorakennusten korjauksia rajoittavat usein niiden rakennussuojelupäätökset.
Tämän vuoksi korjaukset pitää suunnitella niin, ettei rakennuksen ulkonäkö muutu merkittävästi ja että jokaisen muutoksen tarpeellisuus on hyvin
perusteltu. Vesivuotojen syitä ja korjaustapoja pohtimaan on perustettu
työryhmä useista alan asiantuntijoista.
Kattojen vesivuotojen aiheuttajina uskotaan olevan katteen vedenpitämättömyys, ullakon kohonneet lämpökuormat, viime talvien runsaslumiset
ilmasto-olosuhteet ja ullakkotilan heikko tuuletus. Suurten lämpökuormien
vuoksi ullakkotilan lämpötila on korkea, ja paksu lumipeite katolla toimii
hyvänä lämmöneristeenä eikä tuuletus riitä pitämään ullakkoa viileänä.
Lämmin kattopelti sulattaa lunta, ja sulamisvesi valuu räystäälle, missä se
jälleen jäätyy. Räystäälle muodostunut jääpaanne padottaa sulamisvesiä, ja
koska konesaumattu peltikate ei pidä paineellista vettä, se pääsee pellin
saumoista läpi.
Työryhmä on laatinut teesilistan ideoista ongelmattoman katon suunnitteluun. Opinnäytetyön tarkoituksena oli kenttätutkimusten sekä työryhmän
jäsenten haastattelujen perusteella valita listan tärkeimmät kohdat ja esittää niiden perusteella toimivia rakennemalleja suojelunäkökulmat huomioiden. Työn teoriapohjana ovat yleiset suomalaiset rivipeltikattojen suunnitteluohjeet sekä rakennussuojelua koskevat lait.
Tärkeimmiksi korjaustoimenpiteiksi valikoituivat aluskatteen asentaminen, ullakon tuuletuksen tehostaminen sekä lämmöneristysten ja ilmatiiviyden parantaminen ullakolla sijaitsevissa ilmanvaihtokonehuoneissa,
kanavissa sekä yläpohjassa. Samanaikaisesti toteutettuna korjaustoimenpiteillä saadaan katteesta vesitiivis ja ullakkotilasta viileä, jolloin jään
muodostuminenkin saadaan vähenemään.
Avainsanat Vesikatot, korjausrakentaminen, rakennussuojelu
43 s. + liitteet 3 s.
Renovation guide for conserved strip metal
The University of Helsinki has been facing the problem of water leaks in
roofs during recent winters. Leaks have been detected especially in mechanically seamed sheet metal roofs and also in repaired and renewed
roofings. University building repairs are often limited by their building
conservation decisions. Therefore repairs must be designed in a way that
does not change the facade significantly, and each change will need to be
well-founded. A team of multiple experts has been created to ponder leakage causes and ways to fix them.
Flaws in roofings water resistance, the climates of the previous winters
and increased heat loads and poor ventilation in the attics are believed to
be the causes of water leakages. Temperature in the attic is high due to
large heat loads, a thick blanket of snow on the roof acting as a good
thermal insulation and ventilation that is not sufficient to keep the attic
cool. Warm roof melts snow and the melt-water streams to the colder
eaves and freezes again. Formed ice stems melt-waters and as strip steel
roofing doesn’t resist water pressure, water leaks through seams.
The expert team has gathered a list of instructions for design of a troublefree roof. The purpose of the thesis is to select the main points of the list
by interviewing the team members and perform workable structure models
considering also conservation aspects. The theory of the thesis is based on
the general Finnish strip steel roof design guidelines and laws concerning
Installing the roof underlay, improving thermal insulation and air-tightness
of air conditioning room, ventilation ducts and roof slab and enhancing
ventilation in the attic turned out to be the primary operations of roof renovations. Executing these operations simultaneously will make roof waterproof and cool which reduces the forming of ice at eaves.
Roof covering, strip metal roofing, building conservation
43 p. + appendices 3 p.
1.1 Tilaaja ja ohjaus ............................................................................................... 1
1.2 Tutkimusmenetelmät ........................................................................................ 1
2 KONESAUMATTU RIVIPELTIKATE ................................................................... 1
2.1 Rivipeltikatteen historia ................................................................................... 2
2.2 Vesikattoja koskevat määräykset ...................................................................... 2
2.3 Rivipeltikatteen suunnitteluohjeet..................................................................... 3
2.3.1 Alusta ................................................................................................... 3
2.3.2 Pelti ...................................................................................................... 4
2.3.3 Kiinnitys ............................................................................................... 5
2.3.4 Saumaus ............................................................................................... 5
2.3.5 Yksityiskohdat ...................................................................................... 7
3 SUOJELLUT RAKENNUKSET ............................................................................ 11
3.1 Maankäyttö- ja rakennuslaki........................................................................... 12
3.2 Laki rakennusperinnön suojelemisesta............................................................ 12
4 HELSINGIN YLIOPISTON VUOTAVAT KATOT .............................................. 13
4.1 Ongelmia ja niiden aiheuttajia ........................................................................ 13
4.2 Suunnittelijoiden korjausehdotuksia ............................................................... 15
4.3 Kenttätutkimukset .......................................................................................... 18
4.3.1 Kohde A ............................................................................................. 18
4.3.2 Kohde B ............................................................................................. 21
4.3.3 Kohde C ............................................................................................. 23
4.3.4 Kohde D ............................................................................................. 25
4.3.5 Mittausten vertailua ............................................................................ 27
5 HAASTATTELUT ................................................................................................ 29
5.1 Kaksinkertainen aluskate jalkakourujen alueelle ............................................. 30
5.2 Yläpohjan ilmavuotojen huolellinen tiivistäminen .......................................... 31
5.3 Ullakolla olevien iv-kanavien ja lämpöjohtojen sekä iv-konehuoneiden nykyistä
tehokkaampi lämmöneristäminen ............................................................................ 33
5.4 Ullakko-/yläpohjatilan harjakohdan riittävä tuuletus ....................................... 35
6 ESIMERKKILASKELMA: ULLAKON LÄMPÖKUORMIA ............................... 36
7 JOHTOPÄÄTÖKSET ............................................................................................ 38
8 TOIMIVIA
VUOTAVILLE VESIKATOILLE .............................................................................. 40
LÄHTEET .................................................................................................................. 41
HAASTATTELUT ..................................................................................................... 42
Kohde A räystäsdetalji
Räystäsdetalji, kaksinkertainen aluskate
Rakennemalli toimivalle yläpohjalle
Helsingin yliopiston omistamien kiinteistöjen ongelmina ovat viime talvina olleet loivien rivipeltikattojen vesivuodot. Lumenpudotukset vesivuotojen estämiseksi, vesivuotojen paikkailu ja niiden aiheuttamien vaurioiden
korjaaminen ovat aiheuttaneet yliopistolle merkittäviä kustannuksia. Vuotoja on esiintynyt myös hiljattain korjatuissa ja uusituissa katoissa.
Vuotojen syitä ja korjausvaihtoehtoja pohtimaan on koottu asiantuntijatyöryhmä, joka on kokoontunut kehittelemään ideoita ongelmien välttämiseksi. Tuloksena on tullut 20 teesiä, jotka ovat lueteltuna luvussa 4.2.
Opinnäytetyön tehtävänä oli tutkia yläpohjien olosuhteita, vertailla asiantuntijatyöryhmän korjausehdotuksia sekä poimia korjausehdotuksista tärkeimmät ja toimivimmat sekä esittää niiden pohjalta toimivia rakenneratkaisuja.
Tilaaja ja ohjaus
Opinnäytetyön tilaaja on Helsingin yliopisto. Työn ohjaajina toimivat Sami Laine Vahanen Oy:stä sekä Tapio Korkeamäki Hämeen ammattikorkeakoulusta.
Talvella 2012 tehtiin neljän yliopistorakennuksen ullakkotiloissa kenttätutkimuksia, joissa mitattiin rakenneosien pintalämpötiloja ja ilmankosteutta sekä havainnoitiin aistinvaraisesti ullakkotilojen olosuhteita. Ullakoille jätettiin jatkuvatoimiset mittalaitteet mittaamaan koko talven ajan ilman
lämpötiloja sekä ilmankosteuksia.
Tutkimuksessa haastateltiin useita rakennusalan asiantuntijoita sekä yliopiston vesikattohankkeen osapuolia. Haastateltavina oli pitkän kokemuksen omaavia rakennesuunnittelijoita, yliopistorakennusten korjauksissa
paljon mukana ollut urakoitsija, yliopiston rakennuttajainsinööri sekä lvirakennuttaja. Haastatteluissa oli tavoitteena kuulla jokaisen osapuolen ajatuksia ongelmien syistä ja ratkaisuista, ja näistä kaikista koottiin tärkeimmät, joiden perusteella lähdettiin työstämään rakenneratkaisuja.
KONESAUMATTU RIVIPELTIKATE
Konesaumatulla rivipeltikatteella tarkoitetaan ohuesta tasaisesta metallilevystä tehtyä vesikatetta. Pelti on yleensä sinkittyä tai sinkittyä ja maalattua
terästä, kuparia, alumiinia, ruostumatonta terästä tai sinkkiä. Se toimitetaan joko levypeltinä (pituus ja leveys määrämittaiset) tai nauhapeltinä
(leveys määrämittainen) kelana. Peltirivit liitetään toisiinsa räystään suunnassa hakasaumoin ja lappeen suunnassa pystysaumoin. (Rakennustieto
2006, 2-7)
Rivipeltikatteen historia
Peltiä on käytetty katemateriaalina Suomessa 1600-luvulta lähtien. Tuolloin materiaalina oli rautapelti, joka oli herkästi ruostuvaa ”mustaa” laatua
sekä tinattua ”valkoista” laatua. Musta pelti suojattiin ruosteelta pellavaöljymaalilla, jossa pigmenttinä oli usein kimrööki eli pikimusta. Halvempi
vaihtoehto pellavaöljymaalille oli puuterva, joka suojasi peltiä ruosteelta
heikommin. Pellin alapinta käsiteltiin vernissalla kondenssiveden aiheuttamaa ruostumisvauriota vastaan. (Pietarila 2000, 2)
Ensimmäiset pellit olivat leveydeltään 10-15 cm ja ne taottiin vasarakoneilla. 1700-luvulla yleistyi peltikoko 45x59 cm ja paksuus oli tuolloin n.
1 mm. 1700-luvun loppupuolella peltien naulaamisesta ja limittämisestä
siirryttiin saumaukseen, ja pystysauman suositeltu korkeus oli n. 3,5 cm.
(Tomminen 2000, 2)
1800-luvun alussa katepeltejä alettiin valssata ja niiden koot olivat 72 x 72
cm tai 72 x 144 cm (Tomminen 2000, 2). 1800-luvun puolivälissä peltikattojen yleistyessä ruostesuojaukseen käytettiin pellavaöljyyn sekoitettua
kirkkaanpunaista lyijymönjää. Myös rautaoksidipigmenttejä käytettiin
halvempana vaihtoehtona lyijylle. Lyijymönjän ja raa’an pellavaöljyn
seoksella kitattiin peltien saumat ja tiivistettiin liitokset. 1800-luvun loppupuolella katteita käsiteltiin kivihiilitervalla sen helpon levitettävyyden ja
halpuuden vuoksi. (Pietarila 2000, 2-3)
1920-luvulla yleistyi sinkityn pellin käyttö katteissa, ja se syrjäytti mustan
pellin hyvän ruosteenkestonsa vuoksi (Tomminen 2000, 3). Sinkitty pelti
käsiteltiin kuitenkin yhä pellavaöljymaalilla. 1950-luvulla markkinoille
tulleet alkydimaalit syrjäyttivät tervatuotteet uusien peltikattojen käsittelyaineena. Vanhoja terva- tai bitumijohdannaisilla käsiteltyjä kattoja hoidetaan edelleen samankaltaisilla tuotteilla. (Pietarila 2000, 3) 1970-luvulla
markkinoille tulivat muovipinnoitetut kattopellit (Tomminen 2000, 3).
Nykyisin käytettävät pellit ovat enimmäkseen kuumasinkittyjä. Alumiinista kattopeltiä käytetään melko vähän. (Tomminen 2000, 3)
Nykyisin markkinoilla on myös katepeltejä, jotka ulkonäöltään muistuttavat konesaumattua rivipeltiä, mutta joiden asentaminen ja toiminta ovat
erilaisia. Esimerkiksi Ruukin Classic C-kate voidaan asentaa helposti käsin ilman koneita, ja se vaatii alleen aluskatteen. Kate kiinnitetään ruoteisiin suoraan pellin läpi ja viereinen peltirivi nostetaan aina edellisen rivin
pystytaitoksen päälle. (Rautaruukki Oyj 2011)
Vesikattoja koskevat määräykset
Suomen Rakentamismääräyskokoelman osa C2 (Kosteus, määräykset ja
ohjeet 1998) määrää vesikatot suunniteltaviksi niin, että ne johtavat sadevedet hallitusti, rakennusta vaurioittamatta. Lisäksi katon tulee kestää ilmastorasitukset, lumen ja jään rasitukset ja huoltotoimenpiteiden vaatima
liikkuminen katolla. Yläpohjan rakenteet ja tuuletus tulee suunnitella ja
rakentaa siten, ettei kattoon kerry diffuusion tai konvektion välityksellä
haitallisessa määrin kosteutta ja että rakenteisiin tiivistynyt kosteus pääsee
kuivumaan. (Ympäristöministeriö 1998, 12-14)
Rivipeltikatteen suunnitteluohjeet
Nykyisin käytössä oleva rivipeltikatteen suunnitteluohje RT 85-10862
Metallinen saumattu katto vuodelta 2006 muistuttaa paljon vuoden 1954
ohjekorttia Kate, sinkitty teräspelti pystysaumoin (RT 857.11). Esimerkiksi rintataitteen korkeussuositus on tismalleen sama kuin se on ollut jo miltei 60 vuotta sitten. Vuonna 1954 valmistuneesta neljäsivuisesta tietoiskusta on vuosien mittaan jalostunut 28-sivuinen teos. Merkittävä ero ja
myös yliopiston kattovuotoihin liittyvä asia on jalkakourun vähimmäiskallistus: vuonna 1954 jalkakourun on neuvottu tehtävän vähintään kallistukseen 1:20, kun taas vuoden 2006 ohjekortissa minimiraja on 1:75.
Seuraavissa kappaleissa on esitelty Rakennustiedon ohjekortiston kortin
RT 85-10862 (2006), Kattoliiton Toimivat Katot – julkaisun (2007) sekä
Suomen Rakennusinsinöörien Liiton RIL:n julkaisun RIL 107-2000
(2000) tuoreimpia ohjeistuksia määräysten mukaisen rivipeltikaton suunnitteluun.
2.3.1 Alusta
Uusin ohjekortti saumatuista peltikatoista, RT 85-10862: Metallinen saumattu katto (2006, 2) neuvoo saumatun rivipeltikatteen minimikaltevuudeksi 1:10. Pienten yksityiskohtien, kuten kurujen ja leveiden hormistojen
kaatojen on oltava vähintään 1:30 (Rakennustieto 2006, 2).
Aluskatetta ei kortin (2006, 2) mukaan tarvita, mutta akustisista syistä sekä ”tuuletuksen suhteen vaativissa kohteissa” pintasirotteettoman eristyskermin asentaminen voi olla suositeltavaa. Aluskatteen tarpeettomuutta
perustellaan sillä, että katteen vaatima aluslaudoitus ja pelti sitovat ylimääräisen kosteuden, joka poistuu kuivemmalla säällä tuuletusvälin kautta.
Kuitenkin sisäjiireihin, kouruihin ja kuruihin neuvotaan asentamaan katteen alle pintasirotteeton eristyskermi, ja kupari-, alumiini- ja ruostumattomasta teräksestä tehdyn katteen alle kermi kauttaaltaan (Rakennustieto
2006, 5). Tuuletusvälin korkeudeksi suositellaan vähintään 100 mm siten,
että tuloaukot sijoitellaan räystäille ja poistoaukot harjalle tai päätyihin.
RIL 107-2000:n (2000, 97) mukaan aluskatteeton rivipeltikate vaatii kauttaaltaan vähintään 200 mm korkean tuuletustilan. Kattoliiton Toimivat Katot –julkaisu (2007, 50) suosittelee aluskatteen asentamista 1:7 loivemmilla rivipeltikatoilla.
Teräspellin alustaksi riittää vähintään 20 mm paksu täyssärmäinen sahatavaralaudoitus (mitoitus kuormien mukaan), pystykourulla, jiireissä, isojen
läpivientien kohdalla ja harjalla umpilaudoituksena ja muualla kaltevuuden mukaisesti 20…60 mm väleillä. Kupari- alumiini- ja ruostumattoman
teräskatteen alusta laudoitetaan koko lappeella umpeen vähintään 20*95
mm kokoisella raakaponttilaudalla. Laudoitus kiinnitetään kattotuoleihin
vähintään 75*28 nauloilla, jotka lyödään vähintään 1 mm laudan pintaa
syvemmälle. (Rakennustieto 2006, 4-5)
2.3.2 Pelti
Vesikate tehdään seuraavanlaisista materiaaleista:
Sinkitty tai sinkitty ja maalipinnoitettu teräspelti
o paksuus 0,5 mm tai 0,6 mm
o leveys 610 mm tai 1230 mm
o peltilaatu Dx52D+Z tai pehmeämpi (ns. peltisepänlaatu)
o tuotestandardi SFS-EN 10327
o paksuus 0,6 mm tai 0,7 mm
o leveys 610 mm, 700 mm tai 1000 mm
o muokkausaste H065E (vanha merkintä 5-kova)
o tuotestandardi SFS-EN 1172
o leveys 610 mm tai 1000 mm
o tuotestandardi SFS-EN 12482-2
Ruostumaton teräspelti
o paksuus 0,4 mm tai 0,5 mm
o leveys 610 mm tai 1250 mm
o tuotestandardi SFS-EN 10088-3
Sinkkipelti
o paksuus 0,8 mm
o leveys 600 mm tai 1000 mm
o noudatettava materiaalivalmistajan ohjeita
o tuotestandardi SFS-EN 988
(Rakennustieto 2006, 5)
Vaikka pelti täyttäisi em. ominaisuudet, materiaalivalmistajalta on varmistettava pellin olevan kattamiseen tarkoitettua saumattavaa laatua. Peltilevyjen reunat ovat valmiiksi taivutettuja konesaumausta varten. Riveissä ei
tulisi käyttää 700 mm:ä leveämpää nauhapeltiä. (Rakennustieto 2006, 5)
Peltikatoissa on huomioitava metallin ominaisuus laajeta lämmetessään.
100 C lämpötilanmuutos aiheuttaa teräkselle 1 mm/m, kuparille 1,7
mm/m, alumiinille 2,4 mm/m ja ruostumattomalle teräkselle 1,7 mm/m pituudenmuutoksen. Katemateriaalin lämpölaajeneminen ohjeistetaan ottamaan huomioon sille suunnitelluilla hakasaumoilla. Lämpöliikkeen sallivia hakasaumoja tulee käyttää, kun teräspeltikatteen lappeen pituus on yli
10 m. Kupari-, alumiini- tai ruostumattoman teräspeltikatteen vastaava raja on 4 m. (Rakennustieto 2006, 2 & 7)
2.3.3 Kiinnitys
Peltirivit kiinnitetään alustaansa samasta materiaalista tehdyillä kiinnitysliuskoilla, joiden paksuus on vähintään 0,5 mm ja leveys vähintään 25
mm. Teräspeltikatto kiinnitetään kiinteillä liuskoilla, kupari- alumiini- ja
ruostumattoman peltikatteen kiinnityksessä käytetään kiinteiden kiinnikkeiden lisäksi liukukiinnikkeitä. (Rakennustieto 2006)
Liuskat naulataan tai ruuvataan peltirivien saumojen kohdille yhdellä tai
kahdella naulalla tai ruuvilla alustaan. Teräskatteella ruuvien, kampanaulojen ja naulojen on oltava korroosionkestävyydeltään vähintään
kuumasinkittyjä. Kuparikatteen kiinnitysliuskojen kiinnittämisessä käytetään kuparisia tai ruostumattomasta teräksestä valmistettuja kiinnikkeitä.
(Rakennustieto 2006, 6) Nauloja käytettäessä on varmistuttava siitä, etteivät ne nouse vaurioittaen katetta. Siksi ruuvien käyttö on suositeltavaa.
Liuskat taivutetaan peltirivien pystysauman mukana, jolloin itse katepeltiin ei aiheudu kiinnityksestä reikiä. Ruostumattoman teräspeltikatteen
kiinnitysliuskat hitsataan katepelteihin. (Rakennustieto 2006, 7)
Kiinnitysliuska. (Rakennustieto 2006, 6)
2.3.4 Saumaus
Saumat ovat rivipeltikattojen merkittävin osa, sillä ne erottavat rivipeltikatteen muista peltikatteista. Rivipeltikatteen katsotaan olevan niin vedenpitävä, ettei RT 85-10862 –kortin (2006, 2) ohjeiden mukaan tarvita aluskatetta, joten saumojen tiiviydellä on tärkeä rooli.
Peltirivit liitetään toisiinsa kaksinkertaisilla pystysaumoilla (kuva 2).
Myös jiireissä ja katon harjalla käytetään pystysaumoja. Pystysaumat käsitellään tiivistystarvikkeella. Ruostumattoman teräspeltikatteen pystysauma
voidaan myös hitsata umpeen. (Rakennustieto 2006, 7)
Räystään suunnassa pellit liitetään toisiinsa kaksinkertaisin hakasaumoin.
Viereisissä peltiriveissä ei saa olla hakasaumaa samassa kohtaa, vaan ne
porrastetaan. Hakasauman ja pystysauman liitoskohdassa pellin nurkkaa
leikataan siltä osin, joka jää pystysauman sisään. Näin liitoskohdan paksunnoksesta tulee mahdollisimman pieni. Haka- ja pystysaumat ovat lappeella aina kaksinkertaiset. Yksinkertaisia hakasaumoja voi käyttää ainoastaan pystysuorissa paikoissa. (Rakennustieto 2006, 7)
Kaksinkertaiset pysty- ja hakasauma. (Rakennustieto 2006, 8-9)
Rivipeltikatto voidaan saumata myös rimasaumoin. Riman päälle asetetaan peltiliuska, joka saumataan viereisiin peltiriveihin yksinkertaisin hakasaumoin. Kiinnitysliuskat ulottuvat riman ali molemmille saumoille.
Liuskoja asennetaan noin 400 mm välein ja jokaisen hakasauman yläpuolelle. Rimat tehdään esimerkiksi 44 mm x 44 mm mitallistetusta kuivasta
sahatavarasta, joka viistetään räystäillä 1:2 …1:3 kulmassa. Rimat naulataan tai ruuvataan ruodelaudoitukseen kuumasinkityillä kiinnikkeillä niin,
etteivät kannat jää koholle. (Rakennustieto 2006, 10)
Rimasauma. (Rakennustieto 2006, 10)
Kaikissa saumoissa käytetään tiivistystarvikkeita, jotka ovat saumamaaleja, tiivistysmassoja tai vastaavia tiivistykseen tarkoitettuja aineita. Tiivisteiden tulee säilyä katon käyttöiän ajan kimmoisina, kuivumattomina ja
valumattomina. Tiivistyksen tulee olla koko sauman pituudelta yhtenäinen. Perinteisesti saumauksissa on käytetty pellavaöljyn ja glyseriinin
seosta (suhde 8:2) sekä sinkkivalkoisen ja liidun (1:1) sekoitusta. (Rakennustieto 2006, 7) Nykyisin saumojen tiivistämiseen käytetään mm. Sun6
chem Ab:n kasviöljypohjaista Abratex 80 –saumausöljyä (Utriainen, sähköpostiviesti 2.5.2012) sekä butyylikumipohjaista Abra M82 –
saumausmassaa (Laine, sähköpostiviesti 8.5.2012).
2.3.5 Yksityiskohdat
Yksityiskohdat tehdään samanpaksuisesta pellistä kuin kate. Toimivuuden
varmistamiseksi käsin tehtävissä yksityiskohdissa voidaan käyttää ohuempaakin peltiä, mutta kappaleessa 2.3.2 esitettyjä minimipaksuuksia ei saa
alittaa. (Rakennustieto 2006, 13)
Sisätaitteen eli sisäjiirin pelti ulotetaan vähintään 250 mm molemmille
lappeille ja liitetään viereisiin peltiriveihin kaksinkertaisin tiivistetyin pystysaumoin. Harjaan ja räystääseen jiiripelti liitetään samoin kuin viereiset
peltirivit. Pellin ja aluslaudoituksen väliin asennetaan pintasirotteeton eristyskermi, joka ulotetaan vähintään 150 mm peltirivin ja jiiripellin välisen
sauman ohi. (Rakennustieto 2006, 13-14)
Vesitiiviiden kourujen ja kurujen suunnittelu ja rakentaminen on teknisesti
erittäin vaativaa, joten niiden käyttöä tulisi välttää. Kouru tehdään soveltuvilta osin kuten sisätaite. Sen suunnittelussa otetaan huomioon ala, jolta
vedet kouruun ohjataan. Kouru on ylöspäin levenevä, ja sen sivujen viistouden tulee olla kauttaaltaan vähintään 1:10 (kuva 4). Kouru saumataan
lappeen pelteihin kaksinkertaisilla tiivistetyillä hakasaumoilla. Kuruissa
ongelmia aiheuttaa veden patoutuminen ja jäätyminen, minkä takia kurujen sijasta suositellaan käytettäväksi kouruja. Sekä kurun että kourun pohjalle tulee asentaa sulatuskaapeli. (Rakennustieto 2006, 13-14)
Kuru. (Rakennustieto 2006, 14)
Lappeen ja pystyseinän välistä taitetta kutsutaan rintataitteeksi. Seinän ollessa pellittämätön lappeen pellitys nostetaan rintataitteessa vähintään 300
mm korkeudelle ja päätetään alustan mukaan esimerkiksi uraan tai seinän
lautaverhouksen alle. Pellitetyn pystyseinän rintataitteessa taitepellin korkeudeksi riittää 150 mm. Taitepelti saumataan seinäpeltiin yksinkertaisella
saumalla ja jatketaan toiseen taitepeltiin kaksinkertaisella saumalla. Suuren läpiviennin yläpuolella, missä rintataitteen kulma on alle 90 , tehdään
taustakallistus. (Rakennustieto 2006, 15-17)
Taustakallistus. (Rakennustieto 2006, 17)
Sivuräystäälle asennetaan noin 150 mm leveä aluspelti, johon rivipeltien
päät saumataan reunasaumalla (kuva 6). Aluspelti tehdään samasta pellistä
kuin lappeen pellitykset. Aluspellin asemasta sivuräystäällä voidaan käyttää myös suojapeltiä, joka suojaa samalla myös räystäslautaa. Peltiin taitetaan tippanokka, joka on vähintään 20 mm etäisyydellä suojattavista rakenteista ja 30…50 mm muuratuista ja rapatuista rakenteista. Suojapelti
kiinnitetään alustaansa nauloilla tai ruuveilla, kiinnityslistalla tai –
liuskoilla tai pellin reunataivutuksella, joka on vaativin vaihtoehto. Erityisesti tuulisilla paikoilla leveisiin suojapelteihin tehdään jäykistetaivutuksia
tai se tehdään katepeltiä paksummasta pellistä. (Rakennustieto 2006, 19)
Sivuräystäs, reunasauma. (Rakennustieto 2006, 18)
Päätyräystäällä rivipellin reuna kiinnitetään kiinnitysliuskoilla, minkä lisäksi päälle asennetaan räystäslista, joka kiinnitetään erillisillä ruuveilla
tai nauloilla. (Rakennustieto 2006, 19)
Pystykourua eli jalkaränniä voidaan käyttää sadevesien ohjaamiseen syöksyputkeen jyrkillä katoilla, joiden kaltevuus on vähintään 1:4. Pystykourun
pohjan suuntainen kaltevuus tulee olla vähintään 1:75. Kouru tehdään joko
tukipuulla tai metallisilla tukikoukuilla (kuva 6). Tukipuu tehdään kylläs8
tämättömästä ilmakuivatusta puusta, esimerkiksi 50 mm x 100 mm tai 100
mm x 100 mm vinosti halkaisusta puusta ja se naulataan molemmin puolin
jokaiseen kattotuoliin. Tukikoukut valmistetaan esimerkiksi 25 mm x
3…5 mm kokoisesta lattatangosta taivuttaen. Sinkityn tai maalipinnoitetun
katon koukut tehdään kuumasinkitystä teräksestä, alumiinikaton ruostumattomasta teräksestä, kuparikaton 5 mm x 30–40 mm kuparitangosta.
Tukikoukkuja kiinnitetään alustaan vähintään kahdella ruuvilla 200–300
mm välein ja jokaisen kattotuolin kohdalle. Pystykourun rakenteiden alle
asennetaan aluspelti, joka ulottuu räystäältä kourupellin ja lapepellin välisen sauman ohi vähintään 100 mm. Kourupelti kiinnitetään alapäästä kiinnitysliuskalla tukipuuhun tai tukikoukkuun ja sivuilta kiinnitysliuskoilla
kaksinkertaisissa pystysaumoissa, joita on teräskatteilla vähintään 6000
mm välein ja kupari- ja alumiinikatteilla vähintään 3000 mm välein. Kourupellin ja lapepeltien välinen kaksinkertainen tiivistetty hakasauma ulotetaan pystykourun padotuskorkeudesta 100 mm etäisyydelle (kuva 7). Mikäli räystäälle asennetaan aluspellin lisäksi erillinen räystäspelti, se saumataan kourupeltiin pystykourun kuivalle puolelle kaksinkertaisella saumalla. Pystykouruun tehdään päätyräystäälle päätteet saumaamalla kourupelti päätylistaan pystysaumalla. Syöksyputkeen johtava vesiuoma saumataan kourupeltiin kaksinkertaisella saumalla. Pystykouruun asennetaan
tarvittaessa sulatuskaapeli. Pystykouru ei korvaa lumiestettä. (Rakennustieto 2006, 20-21)
Pystykouru tukipuulla ja tukikoukulla. (Rakennustieto 2006, 20)
Harjalle tehdään kaksinkertainen tiivistetty pystysauma, jonka on oltava
sekä sivu- että pystysuunnassa suora. Myös ulkotaite tehdään soveltuvilta
osin samoin. Mikäli yläpohjan tuuletusta ei pystytä hoitamaan päätyjen
kautta tai alipainetuulettimilla, tehdään kuvan 8 mukainen tuulettava harja.
Lappeiden peltirivit nostetaan harjan pystypinnalle vähintään 150 mm.
(Rakennustieto 2006, 22)
Tuulettava harja. (Rakennustieto 2006, 22)
Katteen lävistävien putkien, antennien ym. juureen tehdään vähintään 300
mm korkea peltikartio, joka saumataan peltiriviin kaksinkertaisin saumoin.
Läpiviennin ollessa sauman kohdalla tyvikartioon saumataan erillinen
pohjalevy, joka saumataan ympäriltä rivipeltiin kaksinkertaisin haka- ja
pystysaumoin. Pohjalevy voidaan tarvittaessa tehdä kahdesta osasta. (Rakennustieto 2006, 22)
Tyvikartio sauman kohdalla. (Rakennustieto 2006, 22)
Kattoluukku sijoitetaan helposti päästävään kohtaan, esimerkiksi ullakon
käytävän kohdalle. Kattoluukku koostuu puisista ja/tai metallisista alakehyksestä ja kannesta. Alakehyksen vähimmäiskorkeus on 150 mm ja sen
kulkuaukon vähimmäismitat ovat 600 mm x 600 mm (Rakennustieto
1998, 1). Puisen alakehyksen pellitys naulataan kehyksen yläreunaan enintään 100 mm välein ja saumataan rivipeltiin kaksinkertaisin tiivistetyin
hakasaumoin. Luukun kehys tehdään sisämitoiltaan noin 20 mm alakehystä suuremmaksi ja sen tulee jäädä 20–30 mm irti lappeesta. Puusta tehdyn
luukun kansi laudoitetaan umpeen tai levytetään sekä pellitetään. Kannen
sivuille tehdään oma peltisuikale, joka käännetään sisäpuolelle ja naulataan enintään 100 mm välein ja saumataan kannen päällyspeltiin yksinkertaisella reunasaumalla. (Rakennustieto 2006, 23)
Kattoturvatuotteiden, kuten kattosiltojen, kattotikkaiden, kattoportaiden ja
lumiesteiden kiinnittämisessä vältetään katteen läpäisemistä, ja mahdollisuuksien mukaan ne kiinnitetään katteen pystysaumoihin. (Rakennustieto
2006, 23)
Hormistot pellitetään vähintään yläpään betonilaattaan asti tai mieluiten
kokonaan. Sivupellit saumataan toisiinsa ja päällyspeltiin yksinkertaisella
reunasaumalla ja kiinnitetään saumojen kohdalta kiinnitysliuskoilla noin
300 mm välein. Päällyspellin kaadon tulee olla vähintään 1:10 ja sen saumat ovat yksinkertaisia. Ilmastointihormistot ja usein kylminä olevat savuhormistot varustetaan sadekatoksella. (Rakennustieto 2006, 23)
Hormiston pellitys. (Rakennustieto 2006, 23)
Lappeita erottavat palomuurit pellitetään kauttaaltaan. Rintataitepellin
yläpää kiinnitetään palomuuriin uraan tiivistetyllä listalla, joka kiinnitetään ruuveilla enintään 100 mm välein. Pystypintojen saumat ovat yksinkertaisia ja vaakapintojen (kaltevuus vähintään 1:10) kaksinkertaisia.
Saumojen kohdille asennetaan kiinnitysliuskat enintään 400 mm välein.
(Rakennustieto 2006, 24)
Rakennustaiteen, kaupunkikuvan ja historiallisesti merkittävien rakennusten suojeluun on kaksi tapaa: rakennuksia suojellaan kaavoituksella, jolloin suojelussa noudatetaan maankäyttö- ja rakennuslakia tai valtakunnallisesti, maakunnallisesti tai paikallisesti merkittävät rakennukset suojellaan lailla rakennusperinnön suojelemisesta. Aiemmin asetetut ja jo kumotut rakennussuojelulaki 60/1985 ja asetus valtion omistamien rakennusten
suojelusta 480/1985 ovat edelleen voimassa niiden käsittämissä kohteissa.
(Rakennusten suojelu 2011)
Vaikka esimerkiksi kattomuotojen muutokset estyvät usein suojelupäätösten nojalla, eivät suojelupäätökset lähtökohtaisesti rajaa mitään muutoksia
pois. Kaikista muutoksista voidaan keskustella Museoviraston kanssa. Jos
lupaa rakenteen toimivuuden kannalta välttämättömälle muutokselle ei
saada, voi suunnittelija tarvittaessa kääntyä Rakennusvalvontaviraston
teknillisen toimikunnan puoleen. Rakennusvalvontaviranomaisilta saatu
lausunto voi vakuuttaa Museoviraston ja auttaa luvan saamisessa. (Hönö
Kaavoituksen yhtenä tehtävänä on vaalia rakennetun ympäristön kauneutta
ja kulttuuriarvoja. (MRL 5 §) Maakunta- ja yleis- tai asemakaavassa voidaan antaa suojelumääräyksiä alueille ja rakennuksille kulttuurihistoriallisen arvon tai muiden erityisten arvojen takia. (MRL 41 §) Suojelumääräykset määritellään kullekin kohteelle erikseen, ja niiden on oltava maantai rakennuksen omistajalle kohtuullisia. (MRL 57 §)
Maankäyttö- ja rakennuslaki määrää, että rakennettaessa, korjattaessa tai
muita toimenpiteitä suorittaessa pitää pitää huoli siitä, ettei historiallisesti
tai rakennustaiteellisesti arvokkaita rakennuksia tai kaupunkikuvaa turmella (MRL 118 §). Lain mukaan rakennus on pidettävä turvallisessa, terveellisessä, käyttökelpoisessa ja ulkonäöltään siistissä kunnossa, oli se sitten
suojeltu tai ei. Kaavalla suojellun rakennuksen ylläpidossa pitää ottaa lisäksi huomioon rakennussuojelun tarkoitus, eli esimerkiksi jos rakennussuojelun tarkoituksena on ollut säilyttää ajanmukainen rakennustapa, ei
rakennuksen rakenteita saada muuttaa. Jos rakennuksen kunto ei täytä
edellä mainittuja turvallisuuden, terveellisyyden ja käyttökelpoisuuden
kriteereitä, voi kunnan rakennusvalvontaviranomainen määrätä rakennuksen korjattavaksi. (MRL 166 §)
Maankäyttö- ja rakennuslain sisällön noudattamiseen voi hakea kunnalta
poikkeuslupaa, johon tarvitaan elinkeino-, liikenne- ja ympäristökeskuksen sekä poikkeamisen toimialan valtion viranomaiselta lausunto. (MRL
171-173 §)
Historiallisesti merkittäviä rakennuksia voidaan suojella lailla rakennusperinnön suojelemisesta (4.6.2010/498). Suojelupäätös voi koskea rakennuksen osaa, koko rakennusta, rakennusryhmää tai kokonaista rakennusaluetta, jotka ovat merkittäviä rakennustaiteen, rakennushistorian, rakennustekniikan, ympäristöarvojen tai rakennuksen käytön tai siihen liittyvien tapahtumien takia. (3§)
Rakennussuojeltuja rakennuksia tulee suojelumääräyksien mukaan säilyttää, käyttää, entisöidä ja korjata siten, että se pysyy suojelun edellyttämässä kunnossa, historiallinen merkitys säilytetään, eikä suojelun tarkoitusta
(esimerkiksi tiettyä rakennustapaa) vaaranneta. (10§)
Rakennusten suojelua valvoo ja siihen liittyviin kysymyksiin neuvoja antaa Museovirasto sekä elinkeino- liikenne- ja ympäristökeskukset. (4§) Jos
niillä on epäilyksiä suojellun rakennuksen suojelumääräyksien puutteelli12
sesta täytäntöönpanosta, on Museovirastolla tai sen määräämällä museoviranomaisella ja elinkeino- liikenne- ja ympäristökeskuksella oikeus päästä
kohteen sisätiloihin tarkastamaan tilanne. Tahallaan tai huolimattomuudesta tehdystä määräysten laiminlyönnistä tuomitaan rakennuksen omistaja vähintään rakennussuojelurikkomuksesta sakkoon. (23§)
HELSINGIN YLIOPISTON VUOTAVAT KATOT
Helsingin yliopiston rakennuttamien uudis- ja peruskorjauskohteiden ongelmina ovat olleet kattovuodot, jotka aiheuttavat merkittäviä korjauskustannuksia yliopistolle ja lisäksi epätietoisuutta ja mahdollisia terveysongelmia kiinteistöjen käyttäjille. Nämä jopa yli satavuotiaat katot olivat
toimineet kohtalaisen hyvin aina viime vuosiin asti. Kattovuotoja on tapahtunut aiemminkin, mutta erityisesti viimeisimpinä runsaslumisina talvina 2009-2012 vuodot ovat olleet erityisen vahingollisia. (Hönö 2011a, 12)
Vuotojen ohella eräs merkittävä katto-ongelma on räystäältä roikkuvat
paannejäät. Korkealta katolta alapuolella liikkuvan ihmisen päälle putoava
kymmenien kilojen painoinen jääkimpale on usein kuolettava.
Kaikki kolme tämän ja viime talven aikana tapahtunutta kuolemaan johtanutta kattolumionnettomuutta ovat sattuneet
kiinteistöissä, joissa on samanlainen kattorakenne, kertoo
Kiinteistöpalvelut ry. Ilmakuvista voidaan nähdä, että kaikissa onnettomuustaloissa on konesaumattu peltikatto, jossa on
lumiesteenä jalkaränni.
– Rakentamismääräysten mukaan rakenne on oikeaoppinen,
mutta viimeaikaisten onnettomuuksien valossa tämän rakennetyypin turvallisuutta tulisi tarkastella uusiksi, sanoo Kiinteistöpalvelut ry:n toimitusjohtaja Pia Gramén.
(Aamulehti 9.3.2012)
Vuotojen ja vaaratilanteiden välttämiseksi katoilta on talvella pudoteltu
lumia. Kattojen korjaaminen vuotamattomaksi voisi vähentää näin ollen
korjaamiskulujen lisäksi lumen ja jään pudotuksesta aiheutuvia kuluja sekä lisätä ympäristössä kulkevien ihmisten turvallisuutta.
Ongelmat ja niiden aiheuttajat
Yliopiston vuoto-ongelmien pääsyiden epäillään olevan katteen vedenpitämättömyyden lisäksi ullakkotilojen lämpötilojen nousu, aluskatteiden
puuttuminen sekä saattolämmityksen riittämättömyys. (Hönö 2011a, 2)
Ylimääräistä lämpökuormaa entisaikoihin verrattuna ullakkotiloihin ovat
tuoneet muun muassa peruskorjausten yhteydessä tehdyt ilmanvaihtokonehuoneet ja niiden kanavistot, teleliikenteen tukiasemat ja kylmäkoneiden lauhduttimet. Ennestäänkin lämpökuormaa tuottavia lähteitä ovat
olleet muun muassa heikosti eristetty yläpohja ja eristämättömät alhaalta
tulevat muuraukset, jotka useissa kohteissa ovat yhä korjaamatta. Lisäksi
viime talvien paksut lumipeitteet ovat toimineet hyvinä lämmöneristeinä
katoilla.
Ullakkotilojen ollessa liian lämpimiä katolla oleva lumi alkaa sulaa ja
kylmemmällä räystäsalueella vesi jälleen jäätyy pystykourun kohdalle
muodostaen sulamisvettä seisottavia patoja. Konesaumattu peltikate ei aina pidä lammikoituvaa, paineista vettä. Vesi löytää katteesta heikon kohdan ja vuotaa siitä läpi ullakolle. Pystykourut ovat usein seinälinjan kohdalla, ja sulamisvedet kastelevat ulkoseinät ja vaurioittavat julkisivuja. Sulamisvedet muodostavat myös räystäälle jääpuikkoja, jotka ovat vaaraksi
rakennuksen ympäristössä liikkuville.
Jääpato ja lämpökuormia. (Huttunen, 12.4.2011)
Jääpato (Hönö, 25.5.2012)
Jääpato ja kastunut julkisivu (Hönö, 25.5.2012)
Pikakorjauksena vuotaville katoille on talvisin tehty lumenpudotuksia ja
jäiden rikkomista muovivasaroilla, rekyylittömillä nuijilla, peltisepän nuijilla, höyryllä, kuumapainepesurilla ja jopa piikkauskoneilla (Hönö
2011a). Lumenpudotuksen jälkeen ullakkotilaa ulkoilmasta eristävää lumipeitettä ei ole, eikä sulavaa luntakaan. Lisäksi sulamisvesille avataan
tällöin uudelleen hallittu reitti pois katolta pystykourua ja syöksyputkia
Lumen ja jään pudotus on kuitenkin aiheuttanut lisää ongelmia, sillä niiden yhteydessä katepeltiin on lähes aina aiheutettu vaurioita. Aluskatteen
puuttuessa katon vedenpitävyys on kokonaan katepellin varassa. Pellin
vaurioituessa menetetään saman tien vesikaton tärkeimmän tehtävän täyttyminen, sadevesien hallittu ohjaaminen ja ilmastorasitusten kestäminen.
Toinen ongelma lumenpudotuksessa on, että lunta voi tulla kerralla hyvin
paljon, ja sitä tulee yleensä kerralla koko kaupungin katoille, eivätkä lumenpudottajat ehdi jokaiselle katolle heti lumia pudottamaan. Jonoa lumenpudotuspalvelussa saattaa olla useita viikkoja. Lumen pudottaminen
on myös lyhytkestoinen ratkaisu, seuraava lumikuuro voi tulla jo vaikka
Suunnittelijoiden korjausehdotuksia
Nykyiset rivipeltikaton suunnitteluohjeet eivät ole riittävän kattavia yliopiston katto-ongelmien poistamiseen. Helsingin yliopiston kattojen korjaussuunnittelua varten koottu asiantuntijatyöryhmä on ideoinut 20 teesiä
vesikattokorjausten suunnittelun tueksi:
1. Kaksinkertainen aluskate jalkakourujen alueelle (katteen
alla olevan aluskatteen lisäksi ruodelaudoituksen ja tuuletusraon alle toinen aluskate)
Todettiin, että erikoistilanteissa vesi padottuu aluskatteen
päälle ja ruodelaudoituksen alle tulee asentaa aluskate.
Aluskatteena voi käyttää vesihöyryä läpäiseviä tai ns. tiiviitä katteita
Aluskatemateriaaleina mainittiin mm. seuraavat alla olevat tuotteet. Rakenne aluskatteen alla määräytyy valitun
aluskatemateriaalin mukaan:
Klöber Permo Sec
Aluskatteen yläreunan mitta jalkakourun teoreettisen vedenpinnan yläpuolella on 300–500 mm. Kate tulee viedä
mahdollisimman reilusti ko. kohdan ohi harjalle päin.
Loivissa katoissa räystäälle asennetaan toinen aluskate.
Räystään korotusmahdollisuus (50 mm) tulee aina tarkastaa. Tällöin mahdollistetaan esim. räystäsreunoilla
kahden aluskatteen käyttö
Peltikaton asentaminen suoraan bitumikermin tai EPDMkumin päälle saattaa aiheuttaa ruostetta. Mahdollisuuksien mukaan tiiviin aluskatteen päälle konstruoidaan tuulettuva, ristiinkoolattu välikerros
Tuulettuvien vesihöyryä läpäisevien aluskatteiden on todettu pienentävän peltikattojen meluvaikutusta.
2. Yläpohjan ilmavuotojen huolellinen tiivistäminen
Yläpohjan tiivistykset ullakkotilaan tulee ullakon lämpökuorman minimoimiseksi suunnitella erikseen. Ko. kohtia ovat mm. kaikki kanava- asennusten ja taloteknisten
laitteiden läpiviennit ja ovien tiivistykset.
3. Ullakolla olevien iv-kanavien ja lämpöjohtojen sekä ivkonehuoneiden nykyistä tehokkaampi lämmöneristäminen
Todettiin, että tällä hetkellä iv-kanavien lämmöneristys
on minimissään 80 mm.
Kanavien lämmöneristämisvaatimus otetaan jatkossa
erilliseen tarkasteluun.
Iv-konehuoneiden seinärakenteiden lämmöneristykset
suunnitellaan jatkossa mahdollisimman eristäviksi. Konehuoneiden seinärakenteen U-arvovaatimus jatkossa?
hankekohtaisesti,
ivkonehuoneiden lämpötilaa minimoida.
4. Ullakko-/yläpohjatilan harjakohdan riittävä tuuletus (ns.
lämpötulpan ehkäiseminen)
Tarkastetaan hankekohtaisesti, riittääkö ullakoiden painovoimainen tuulettaminen, vai tuleeko ullakoita tuulettaa koneellisesti?
Tarkastetaan hankekohtaisesti ullakon tuuletusreikien
määrä ja koko.
Ullakon tuulettamisessa sekä koneista ja kanavista aiheutuvan lämmöntuotannon minimoimisessa tulee konsultoida LVI-suunnittelijaa
5. Lämmityskaapeleiden asennuksen yksityiskohtainen ohjeistus (kaapelien tulee olla kaikkialla kontaktissa katteen
kanssa ja sadevesisuppiloon tulee asentaa ”ylimääräinen”
kierros kaapelia. Lämmityskaapelit eivät saa olla jalkakourun edessä pohjalla)
Huomioidaan suunnitelmissa ja työselostuksissa.
6. Jalkakourujen lämmityskaapeleiden ohjaus peltikatteen
alapinnan lämpötilan perusteella ja syöksytorvien lämmityksen ohjaus erikseen
Huomioidaan suunnitelmissa yhteistyössä sähkösuunnittelijan kanssa.
Suunnitelmissa esitetään suunnitelmissa mittauspisteet
räystäällä, lappeen keskellä ja harjalla sekä ohjaus lämpötila-alueella -5 oC - + 2 oC.
7. Tiilimuurien yläosan tehokas lämmöneristäminen ullakolla
- Huomioidaan suunnitelmissa ulkoseinien ja sydänmuurien lämmöneristämiset sekä käytöstä poistettujen
hormien sulkeminen.
8. Ullakkotilan tehokas tuuletus talviaikana tehtävien rakennustöiden aikana rakennekosteuden poistamiseksi
Ohjeistetaan suunnitelmissa ja valvonnassa.
9. ”Valmiin kattotyön” katselmus hyvissä ajoin ennen telineiden ja sääsuojien purkamista
10. Kattotyön peltisaumojen tiivistäminen riittävästi
11. Ei lämpöliikesaumoja katoille
12. Vesikaton läpiviennit (antennit, kattopollarit, sähköläpiviennit ym.) tulee asemoida mahdollisimman ylös harjalle.
13. Detaljointisuunnitteluun tulee panostaa (kattoikkunat,
jalkakourut, syöksytorviliittymät, katon tasoerot, läpiviennit,
katon tuuletuskanavat ym.)
14. Maalaustyön riittävä valvonta (tiivistykset, kalvopaksuusmittaukset, hilaristikkokokeet ym.)
15. Loivien kattojen osalla tukevampi aluskate (EPDM-kumi
+ tuulettuva aluskate kauttaaltaan)
16. Ruodelaudoituksen alla olevan aluskatteen on oltava vesihöyryä läpäisevä
17. Katon yläpuolisten tuuletussäleikköjen suunnittelu, toteutus ja valvonta
Poistoilmasäleiköt tulee suunnitella siten, että niiden
suuntaus on pois kattotasolta
Poistoilman lämpötilan tulee talviaikaan olla mahdollisimman kylmä
18. Paksukalvopinnoitteiden käyttö (mahdollistaa myös katon tiivistyskorjaukset)
Keskusteltiin kattopinnoitusmateriaaleista. Todettiin
Noxyde-paksukalvopinnoite saumoja tiivistävänä materiaalina hyväksi pinnoitevaihtoehdoksi. Noxyden sopivuus uudelleenmaalattaville katoille tulee varmistaa.
Noxyden pitkäaikaiskestävyydestä (lumen pudotus ym.
lapiointityöt vesikatolla huomioiden) ei ollut kokemuksia.
19. Katteen kiinnitys ruuveilla + tehdasvalmisteisilla kiinnikkeillä
20. Kattopellin paksuus 0,6 mm
Kattopelteinä pyritään käyttämään 0,6 mm:n vahvuista
peltiä, Peltisepän laatu, jossa sinkkikerroksen vahvuus
on 350 gr/m2. Katon hankalissa koristeosissa voidaan
käyttää pehmeäksi hehkutettua erikoislaatua.
Valvonnassa tulee tarkastaa ja dokumentoida käytettyjen peltien lähetyserien laatu.
Rivipeltikaton saumaustyössä tulee käyttää mahdollisimman paljon konepuristimia.
(Hönö 2011b, 2-5)
Kenttätutkimusten kohteiksi valittiin neljä yliopiston rakennusta, joita tutkittiin talven 2011-2012 aikana. Tutkimuskäynneillä 27. ja 31.1.2012 mitattiin ullakoiden sisälämpötiloja, suhteellista kosteutta ja rakenteiden pintalämpötiloja. Tutkimuskäyntien yhteydessä ullakoille jätettiin räystäille ja
harjalle sekä ulos jatkuvatoimintaiset mittalaitteet, jotka mittasivat lämpötiloja sekä ilman suhteellista kosteutta talven ajan.
4.3.1 Kohde A
Kohde A on rakennettu vuosina 1821–1823. Kohteen A ullakkotila on jaettu kahteen palo-osastoon, joiden pinta-alat ovat noin 520 m2 ja 470 m2.
Ullakolla on yhteensä neljä ilmanvaihtokonehuonetta, joiden yhteenlaskettu pinta-ala on noin 150m2. Ilmanvaihtokonehuoneet ovat tasakattoisia, ja
harjalle jää reilusti ilmatilaa. Ullakon korkeus on keskilinjalla noin 3,8 m
ja räystäillä noin 0,7 m. Ullakon yhteenlaskettu tilavuus on noin 2100 m3.
Kohteen A yläpohjarakenne on ylhäältäpäin lueteltuna seuraavanlainen:
aluslankutus noin 40-50 mm, puoliponttilankut noin 50x250 mm2
kantava puupalkisto ja korokepuut noin 300-400 mm k900, ei täytemateriaalia tutkituilla kohdin
täytemateriaalin kannatuslankutus noin 40 mm (ns. rossipohja)
ilmaväli noin 50 mm, rossipohjaa kannattelevat rimat
tikkurappaus.
Kohteen A vesikatto on edellisen kerran korjattu vuosina 2006–2007, jolloin katepelti uusittiin ja aluslaudoitus täydennettiin siten, ettei jäänyt yli
50 mm leveitä rakoja. Sisäjiirien, räystäiden ja kattolyhtyjen kohdalle pellin alle asennettiin EPDM-kumi, jonka päälle diffuusioavoin Klöber Permo sec SK -”karvamatto”aluskate, molemmat siis vain sisäjiirien, räystäiden ja kattolyhtyjen kohdalle. Ullakkotilan tuuletusta tehostettiin jyrsimällä räystäslautoihin 10 mm x 10 mm uria n. 100 mm välein ja lisäämällä
harjalle alipainetuulettimia. Liitteessä 1 on rakennuksen räystäsdetaljipiirustus. Korjausten jälkeen kattovuotoja ei toistaiseksi ole ollut, mutta lumen sulamista ja jään muodostumista on katolla edelleen ongelmaksi asti.
Kohteen kenttätutkimukset suoritettiin 27.1.2012, jolloin ulkolämpötila oli
noin -8 C. Tällöin rakennuksen ullakkotilassa ilman lämpötila oli noin +6
C ja suhteellinen kosteus vaihteli 60 65 %. Lumipeitettä katolla oli keskimäärin noin 5 cm.
Räystään tuuletusrakoa ei ollut silmin havaittavissa (valo ei kajastanut
räystäältä läpi), mutta lämpökamera näytti katteen aluslaudoituksen pintalämpötilan olevan räystäällä lähellä ulkolämpötilaa. Pintalämpötilat kuitenkin nousevat hyvin nopeasti räystäältä päin tultaessa. Lämpökuormaa
ullakkotilaan tuovat tulppaamattomat vanhat putket, tiivistämättömät ilmanvaihtokonehuoneiden ovet, riittämättömät ja rikkinäiset ilmanvaihtoja lämpöjohtoputkien sekä ilmanvaihtokonehuoneiden eristykset ja yläpohjan huonot tiivistykset. Lämpökuormiin nähden tuuletus on riittämätön, joten joko lämpökuormia tulisi vähentää tai tuuletusta parantaa.
Räystään tuuletus.
Läpivientejä yläpohjan läpi.
Kanavaeristys auki.
Ilman suhteellinen kosteus ullakkotilassa lappeen keskellä oli keskimäärin
61,3 %. Ilmankosteuden maksimiarvo oli 5.3.2012 iltapäivällä 75,4 %,
kun lämpötila oli 5,1 C.
Ullakkotilan tuuletuksen vähäisyydestä kertovat talven yli kestäneistä mittauksista saadut lämpötilakäyrät. Esimerkiksi 14.2. klo 12 lämpötilat räystäiden läheisyydessä (+2,3 ja +2 C) ovat vain reilun asteen kylmempiä
kuin harjalla(+3,4), ulkolämpötilan ollessa -5,5 C eli melkein 9 astetta harjan lämpötilaa alhaisempi.
Vesivuotojen osalta kriittisimpiä päiviä ovat ne, kun lämpötila ulkona on
hieman pakkasen puolella. Tällöin lämpötila ullakkotilassa on melko korkea ja katteen päällä sulava lumi jäätyy räystäälle. Tällaiset lämpötilat olivat mm. viikolla 8/2012 (20.-26.2.2012), josta on diagrammi kuviossa 1.
Itäräystäs
Länsiräystäs
Viikko 8/2012
Kohde A, viikko 8/2012
Koko tarkastelujakson (79 vrk) aikana harjakohdan lämpötila on ollut
pakkasen puolella neljä kertaa, yhteensä noin kolmen vuorokauden ajan.
Ensimmäisen kerran lämpötila painui -0,5 asteeseen 2.2., kun ulkona oli
maksimissaan -20,9 C pakkasta. Lämpötilaero oli siis tuolloin yli 20 astetta. Pari päivää myöhemmin 5.2. pakkanen ulkona laski taas alle 20 asteen, mutta luultavasti tuolloin katolla oli paksumpi lumipeite, koska ullakon puolella harjalla mitattiin +2 C lämpötiloja. Lämpötilaero ullakon
harjan ja ulkolämpötilan välillä oli suurimmillaan 25,5 astetta. Keskimääräinen ero ulko- ja sisäilman välillä helmikuun aikana oli 9,3 astetta. Tutkimusjakson aikana harjakohdan lämpötilan keskiarvo oli +6,2 C
Talven 2011-2012 aikana kohteessa A ei havaittu vesivuotoja.
4.3.2 Kohde B
Kohteen B ydinosa on rakennettu vuonna 1854 saunaksi. Nykyiseen mittaansa B laajennettiin vuosina 1863–1864 ja toinen kerros valmistui juuri
ennen ensimmäistä maailmansotaa. Kohteen B ullakko on jaettu kolmeen
palo-osastoon, joiden pinta-alat ovat 300 m2, 210 m2 ja 90 m2 ja yhteenlaskettu tilavuus n. 720 m3. Ullakon korkeus harjalla on n. 2,3 m ja räystäällä eristekerroksen yläpinta on lähellä katteen aluslaudoitusta. Ullakkotiloihin on sijoitettu kaksi ilmanvaihtokonehuonetta, joiden yhteenlaskettu
pinta-ala on n. 55 m2. Ilmanvaihtokonehuoneet ovat harjakattoisia, ja vesikaton aluslaudoituksen ja ilmanvaihtokonehuoneen katon väliin jää noin
300 mm tuuletustila.
Kohteen B yläpohjan rakenne on ylhäältä päin lueteltuna seuraavanlainen:
mineraalivilla 160-180 mm
aluslankutus noin 40 mm
kantava puupalkisto noin 300 mm, kattokannattajien kohdilla teräspalkit, ei täytemateriaalia
Kohteen B kattoja on korjattu kesällä 2000, jonka yhteydessä uusittiin kate
aluslaudoituksineen, räystäille aluslaudoituksen ja pellin väliin laitettiin
EPDM-kumialuskate, ja tuuletusta parannettiin asentamalla harjalle huippuimurit, joiden tehtävänä on tuuletuksen lisäksi alipaineistaa ullakkotila
ja näin estää vanhojen mahdollisesti mikrobivaurioituneiden materiaalien
kulkeutuminen sisätiloihin. Korvausilma ullakolle tulee räystäältä 30 mm
korkuisesta tuuletusraosta.
Tutkimuspäivänä ulkolämpötilan ollessa n. -8 C ullakon lämpötila oli n.
+6 C ja suhteellinen kosteus n. 70 %. Huippuimuri oli toiminnassa. Lämpökameralla havaittavissa olevia lämpövuotoja ullakolle toivat erityisesti
vuodot seinien ja yläpohjan rajassa, vaurioituneet ilmanvaihtokanavien
eristykset, yläpohjan läpi nousevat eristämättömät tiilimuuraukset, tulppaamattomat hormit, vuotavat ilmanvaihtokonehuoneiden vaipat ja sähkölaitteet.
Avautunut kanavaeriste.
Yläpohjan läpi nouseva muuraus.
Talven 2012 aikana kohteen B ullakkotilan harjalla mitattiin jopa 27 asteen ero ulkolämpötilaan, kun helmikuisena aamuna ulkolämpötilaksi mitattiin -23,4 C ja ullakkotilassa harjalla lämpötila oli +3,5 C. Keskimäärin ero ulkoilman ja ullakkotilan harjan lämpötilassa helmikuussa oli 12,9
astetta. Lämpötilaero räystäillä ja harjalla oli sydäntalvella 4-5 astetta, keväämmällä ero pieneni. Harjakohdan keskilämpötila mittausjaksolla oli
+9,4 C. Kappaleessa 6 on tarkasteltu kohteen B yhden osaston ilmanvaihtokonehuoneen ja –kanavien sekä yläpohjan aiheuttamaa lämpökuormaa
ullakkotilaan.
Talven 2012 aikana kohteessa ei havaittu kattovuotoja.
Kohde B viikko 8/2012
4.3.3 Kohde C
Kohde C on valmistunut vuonna 1928. Kohteen C ullakko on jaettu viiteen
palo-osastoon, joiden yhteenlaskettu kokonaispinta-ala on noin 1520 m2 ja
tilavuus noin 3100 m3. Ullakkotiloihin on sijoitettu neljä ilmanvaihtokonehuonetta, joiden yhteenlaskettu pinta-ala on noin 240 m2. Ullakkotilojen korkeudet ovat räystäillä n. 1,2 m ja harjalla noin 3,0 m.
Kohteen C yläpohjan rakenne on suurimmilta osin ylhäältäpäin lueteltuna
ruodelaudoitus ~25x100 mm k150
kattotuolit 125+125 mm k~1200
20…40 mm palopermanto (teräsbetonivalu)
alalaattapalkisto + täyttö (turve, kutterilastu, rakennusjäte)
Kohteen C kattokorjaus valmistui vuonna 2011. Korjausten yhteydessä katon pellitys ja varusteet uusittiin kokonaisuudessaan ja ullakkotilan tuuletusta parannettiin asentamalla ullakkotilan seinillä oleviin ikkunoihin (20
kpl, halkaisija 380 mm) säleiköt ja asentamalla katolle alipainetuulettimia.
Ikkunoiden lisäksi räystäillä on korvausilmaraot. Diffuusioavoin roikkuva
aluskate asennettiin vain ilmanvaihtokonehuoneiden kohdille aluslaudoituksen ja kattotuolien väliin. Kohteen sisätilojen ilmanvaihto on toteutettu
osittain kerroksittaisena ilmanvaihtona, jolloin ullakkotilassa ilmanvaihtokanavien määrä on pienempi.
Kohteen C tutkimukset suoritettiin 31.1.2012, jolloin ulkolämpötila oli n. 12 C. Tällöin ullakkotilan lämpötilat vaihtelivat osastoittain välillä -3 C
ja +2 C. Korkeamman lämpötilan osastossa ilmanvaihtokanavia on ullakon tilavuuteen nähden huomattavasti enemmän. Korvausilma-aukkoja on
paljon, avattujen ikkunoiden lisäksi räystäällä on ilmarako.
Iv-konehuoneen ovi.
Rakennusten välinen palomuuri.
Iv-konehuoneen seinä.
Paisuntasäiliöhuoneen seinän vuoto.
Harjakohdalla oli helmikuussa keskimäärin 9,6 astetta ulkoilmaa lämpimämpää. Ulko- ja sisäilman maksimiero saavutettiin samana päivänä kuin
edellisissäkin kohteissa, helmikuun 5. päivänä, jolloin lämpötilaeroa oli
25,7 astetta. Syy miksi samana päivänä kaikissa kohteissa saavutetaan
maksimiero, on luultavasti, että ulkolämpötila laski tuolloin 18 tunnin aikana lähes kymmenellä asteella, ja ullakkotilan lämpötila reagoi muutokseen hitaasti.
Harjan ja räystäiden lämpötilaero oli keskimäärin neljä astetta, mutta merkittävä osuus ullakkotilan tuuletuksessa on myös räystään alapuolella olevilla ikkuna-aukoilla, joiden jäähdyttävää vaikutusta ei tullut kokonaisuudessaan mukaan räystäältä mitattuihin lämpötila-arvoihin. Harjakohdan
mittausjakson keskilämpötila oli +7,1 C.
Ullakkotilan suhteellinen kosteus vaihteli 30 ja 67,3 prosentin välillä, keskiarvoltaan se oli 48,6 %.
Kohde C viikko 8/2012
4.3.4 Kohde D
Kohde D on rakennettu vuosina 1837–1845. Kohteen D ullakkotila on jaettu kahteen palo-osastoon, joiden yhteenlaskettu kokonaispinta-ala on n.
1010 m2. Ullakon korkeus harjalla on noin 3 m ja räystäillä noin 1 m.
Kohteen ullakkotiloihin on sijoitettu kaksi ilmanvaihtokonehuonetta, joiden yhteenlaskettu ala on noin 55m2.
Kohde D on peruskorjattu vuonna 1994, jolloin kattopellitys on uusittu sekä yläpohjan eristystä on parannettu puhallusvillalla (noin 300-400 mm) ja
pystymuurauksien lämmöneristeillä (150 mm). Aluskatetta pellin alla ei
näy olevan. Korjaustöiden yhteydessä räystäille on tehty muutama 25 mm
x 250 mm kokoinen tuloilmareikä ja harjalle pari alipainetuuletinta sekä
huippuimuria. Käytännössä räystään tuuletusraot ovat painuneet lähes umpeen. Korvausilma-aukkoja löytyi ainakin neljä kappaletta, ja neljän korvausilma-aukon pinta-alan suhde ullakon alaan on 0,026 ‰.
Räystään korvausilma-aukko
Tutkimuspäivänä ulkoilman lämpötila oli noin -12 C ja ullakkotiloissa
mitattiin -1 +2,8 C lämpötiloja. Ullakon olosuhteita sekoitti julkisivuremontin ajaksi tehty maasta kattoon ulottuva huputus rakennuksen itä- ja
pohjoisjulkisivuille. Lisäksi toisen palo-osaston huippuimuri ei ollut toiminnassa,.
Talven aikana rakennuksessa tapahtui yksi kattovuoto 22.2.2012 sisäjiirin
ja syöksyputken lähellä. Vuotoa edeltävinä päivinä ulkolämpötilat olivat
vaihdelleet -5 ja +2 asteen välillä (kts. kuvio 4), oli siis luvussa 4.3.1 mainitut kriittiset olosuhteet. Sulamisvesi padottui pystykourun taakse ja vuoti
saumasta kastellen osittain ulkoseinän yläosan. Katto oli luultavasti vuotanut aiemminkin samasta kohtaa, sillä ullakkotilaan oli viritelty muovia
vuotopaikalle, ja julkisivu on siitä kohdasta rapistunut.
Kohteen D jatkuvatoimiset mittalaitteet sijoitettiin palo-osastoon, johon
ilmanvaihtokonehuoneet on sijoitettu ja jossa huippuimuri on jatkuvasti
toiminnassa. Helmikuussa harjalla mitattiin keskimäärin 11,9 astetta ulkoilmaa korkeampia lukemia. Harjakohdan lämpötila ei käynyt koko talven aikana kertaakaan pakkasen puolella, alin lämpötila oli +0,8 astetta
ulkolämpötilan ollessa noin -20 astetta. Aamun 5.2. lämpötilaeron maksimiarvo oli jopa 28,2 C. Tuolloin harjalla oli lähes 5 C lämmintä, kun ulkona paukkuivat -23,4 asteen pakkaset. Räystäällä lämpötilat olivat vain
alle 2 C kylmempiä kuin harjalla. Räystäiden ja harjan pieni lämpötilaero
kertoo joko siitä, että ullakko on hyvin tuuletettu tai siitä, ettei räystäältä
tule kylmää korvausilmaa. Koska ullakon lämpötila on reilusti ulkoilmaa
lämpimämpi, on jälkimmäinen vaihtoehto kohteeseen pätevä.
Kohde D viikko 8/2012
Suhteellinen ilmankosteus kohteessa kipusi maksimissaan jopa 85,4
prosentin lukemiin lämpötilan ollessa +3,4 C. Alkutalvesta ullakon
suhteellisen kosteuden käyttäytyminen oli epätavallista, kun lämpötilan
noustessa myös suhteellinen kosteus nousi. Tämä johtunee julkisivutöiden
suojahuputuksesta.
4.3.5 Mittausten vertailu
Seuraavissa kappaleissa vertaillaan kenttätutkimuskohteiden ullakkotilojen
harjalämpötiloja aikavälillä 1.2.–15.4.2012.
Kenttätutkimuskohteista ylivoimaisesti lämpimimmäksi osoittautui kohde
B harjakohdan mittausten keskilämpötilalla +9,6 C. B:n lämpötilat olivat
korkeimmat lähes koko mittausjakson ajan lukuun ottamatta helmikuun
alun kovia pakkasia, jolloin se oli vain toiseksi lämpimin tai viileämpi.
Kohteessa ilmanvaihtokonehuoneen ja -kanavien määrä oli ullakon tilavuuteen nähden suurin, mutta jatkuvatoimisella huippuimurilla ja 30 mm
tuuletusraolla järjestetty tuuletus oli näennäisesti paras.
Seuraavaksi lämpimin oli kohde D, jossa oli myös jatkuvasti päällä oleva
huippuimuri ja vain muutama korvausilma-aukko. Kohteen harjakohdan
mittausten keskilämpötila oli +7,8 C. D:n lämpötilakäyrässä erikoista
muihin nähden on, että silloinkin kun muiden kohteiden lämpötilat
pysyivät suhteellisen tasaisena (esimerkiksi kohteen kattovuotoa
edeltävinä päivinä), nousi D:n lämpötila aamun +4,3 asteesta illan +8,7
asteeseen. Helmikuun alussa kovilla pakkasilla kohde D oli muita
tutkimuskohteita lämpimämpi.
Harjan lämpötila C
Kohde C
Kohde D
Helmikuun alun pakkasjakso.
Kohteen C (avatut ikkunat ja rako räystäällä, alipainetuulettimet harjalla)
harjakohdan keskilämpötila oli toiseksi kylmin, +7,1 C. Se pysyi
tutkimuskohteiden viileimpien mittausarvojen joukossa aina siihen asti,
kun lämpötilaero yön ja päivän välillä kasvoi yli 10 asteeseen. Maaliskuun
alun aurinkoisina päivinä ulkolämpötilan ero yöpakkasten ja
päivänpaisteen välillä oli jopa 20 astetta, ja tällöin kohteen C harjakohdan
lämpötila kipusi korkeimpien joukkoon.
Kohteen A (räystäslaudassa rakoja, alipainetuulettimia harjalla) harjakohta
pysyi talven ajan viileimpänä, sen keskilämpötila oli +6,4 astetta.
Erityisesti maaliskuun alun kireillä yöpakkasilla A erottui joukosta
kylmimpänä ollen jopa yli kuusi astetta toiseksi kylmintä viileämpi.
Maaliskuun alun suuret lämpötilavaihtelut.
Kattovuotojen osalta kriittisimpien päivien pikkupakkasten aikana
kohteiden viileysjärjestys on sama kuin yllä oleva. Tällöin kohteissa A ja
C lämpötilat pyörivät alimmissa lukemissa, B:ssä on viitisen astetta
korkeammat lämpötilat ja D:n lämpötilat vaihtelevat näiden kahden
Kattovuotojen osalta kriittiset päivät.
Vertailun häntäpäässä ovat siis kohteet, joissa ullakon tuuletukseen on
käytetty huippuimuria, ja kylmimpänä kohde, jossa tuuletus on ainakin
näennäisesti heikoin. Toiseksi kylmimmässä kohteessa tuuletus taas
tuntuisi olevan melko hyvä. Mittausten perusteella voisi päätellä, ettei
tuuletuksen tehostaminen varsinkaan huippuimurilla ole välttämättä
hyväksi katon jäähdyttämisessä. Tämä johtuu siitä, että huippuimuri voi
aiheuttaa ullakolle alipaineen, joka imee epätiiviin yläpohjan läpi
korvausilmaa.
poistoilmapuhaltimella ilmavuotoja tiivistämättä saattaa pelkästään
pahentaa lämpökuormaongelmia.
Haastattelujen tavoitteena oli löytää asiantuntijatyöryhmän laatimista 20
teesistä yliopiston kattojen osalta neljä tärkeintä. Kaikkien rakennusten
vuodot eivät johdu samoista tekijöistä, ja siksi on tärkeää käydä aina läpi
jokainen 20 teesistä ja tutkia vuotojen syyt tapauskohtaisesti.
Ullakkotilojen pahimpina ongelmina yliopistorakennuksissa pidetään jään
muodostumista räystäille sekä katteen vedenpitämättömyyttä. Näihin molempiin vaikuttavia asioita ovat ullakon lämpökuormat, joista syytetään
ensisijaisesti ilmanvaihtotekniikkaa sekä ilmastonmuutoksen aiheuttamaa
muutosta talvien lumisateissa ja lämpötiloissa.
Tärkeimmiksi korjaustoimenpiteiksi nousi listan neljä ensimmäistä teesiä:
1. Kaksinkertainen aluskate jalkakourujen alueelle (katteen alla olevan
aluskatteen lisäksi ruodelaudoituksen ja tuuletusraon alle toinen aluskate)
3. Ullakolla olevien iv-kanavien ja lämpöjohtojen sekä iv-konehuoneiden
nykyistä tehokkaampi lämmöneristäminen
4. Ullakko-/yläpohjatilan harjakohdan riittävä tuuletus (ns. lämpötulpan
ehkäiseminen)
Seuraavissa kappaleissa on esitetty haastateltujen asiantuntijoiden ajatuksia edellä olevista teeseistä.
Kaksinkertainen aluskate jalkakourujen alueelle
Petri Utriainen (Rakennusliike Utriainen Oy) uskoo kumialuskatteen kestävän hyvin esimerkiksi lumenpudottajien vahinkoja ja olevan alapuolelta
paikattavissa. Hänen mukaansa aluskatteen tulisi olla loivilla, esimerkiksi
alle 1:10-kaltevuisilla katoilla kauttaaltaan ja jyrkemmilläkin katoilla ainakin pystykourun kohdalla (räystäältä esimerkiksi 2 m lappeen suunnassa
padotuskorkeuden yläpuolelle) sekä sisäjiireissä (esimerkiksi 2 m molemmin puolin). Utriainen arvioi yliopistokohteisiin sopivan rakenteen
olevan ylhäältäpäin lueteltuna seuraavanlainen: peltikate, tuulettuva aluskate, kumialuskate, umpilaudoitus, tuuletustila. Tällöin peltikaton kiinnikkeiden, pystykourun ja aluspeltien naulat läpäisisivät molemmat aluskatteet. Utriainen pohtii, riittääkö kumin tiivistyminen naulan ympärille.
(Haastattelu 29.2.2012)
Anssi Kolehmainen (Finnmap Consulting Oy) suosittelee asentamaan ruodelautojen päälle kumibitumikermin tai EPDM-kumin sekä lisäksi Klöber
Permo sec SK -aluskatteen, joka toimii tiiviin aluskatteen päällä salaojana
sekä lämmöneristeenä. (Haastattelu 29.2.2012)
Keijo Saloviin (Insinööritoimisto Pontek Oy) ehdottaa Permo sec karvamattoaluskatteen asentamista kauttaaltaan ja räystäille sekä sisätaitteisiin lisäksi maton alle EPDM-kumia. Näiden alle voi hänen mukaansa
vielä todella hankalissa paikoissa laittaa varmuuden vuoksi roikkuvan
aluskatteen, sillä ylemmät aluskatteet lävistetään katenauloilla. Saloviin
kertoo roikkuvien aluskatteiden ongelmana olevan usein veden ulos johtaminen. (Haastattelu 1.3.2012)
Mika Laitala ja Joni Sundström (Insinööritoimisto Konstru Oy) vaativat
aluskatteen asentamista vähintään vedenpainealueille (pystykouruille, sisätaitteisiin, lumiesteille ja läpivientien kohdille) tai mieluiten koko katon
alueelle. Aluskatteen laatu valitaan rasituksen mukaan. He suosittelevat
aluskatevalinnaksi EPDM-kumia Klöberin Permo sec-maton kera (kumi
alla) tai bitumikermiä. Edellämainittu Permo sec -aluskate pitää vettä ja
toimii yksinkertaisella katolla myös yksinään aluskatteena. Laitala ja
Sundström eivät kuitenkaan suosittele sen käyttöä yksinään monimuotoisilla ja paljon läpivientejä sisältävällä katolla, koska aluskatetta on vaikea
tiivistää läpivientien kohdalla. Roikkuva aluskate ei heidän mukaansa ole
yliopistorakennusten kaltaisiin kohteisiin sopiva (se sopii paremmin pientaloihin), koska aluskatteen olisi heidän mielestään hyvä olla heti pellin al30
la. He kertovat bitumikermin olevan urakoitsijoille tutumpi, mutta sen
asentaminen vaatii tulitöitä EPDM-kumikate taas voidaan asentaa ilman
tulitöitä esimerkiksi huopanauloilla, bitumilla tai kylmäliimalla. Katteen
alustaksi Laitala ja Sundström suosittelevat vaneria, mutta myös riittävän
tasainen, tiheä ja hyväkuntoinen ruodelaudoitus käy. (Haastattelu
Juha Elomaa (A-Insinöörit Oy) kannattaa aluskatteen asentamista koko katon alueelle, koska padotuskohtia voi tulla arvaamattomiin paikkoihin, eikä aluskatetta pysty enää lisäämään jälkikäteen rakenteita purkamatta. Hänen mielestä peltiä ei pitäisi asentaa suoraan kiinni aluskatteeseen, vaan
väliin tulisi jäädä vähintään 50 mm tuuletusväli (mieluummin 100 mm).
Aluskatemateriaaleiksi hän valitsisi kumibitumikermin tai Permo sec:in
EPDM-kumin kanssa (kumi alla) ja jos väliä pellin ja aluskatteen väliin ei
voida jättää, käytetään Klöber-karvamattoa pellin alustana. Aluskatetta tulee hänen mukaansa kaksi kerrosta vain sisätaitteisiin ynnä muihin liikkuviin paikkoihin, mihin tehdään liikuntasauma. (Haastattelu 2.4.2012)
Jukka Huttunen (IdeaStructura Oy) sanoo oikeasti toimivan ja tiiviiksi
suunnitellun aluskatteen olevan tärkein ja joka kohteeseen sopiva lääke.
Hänenkin mielestään aluskatteen ja pellin välissä täytyy olla kunnollinen
rako siten, että se ei jäädy umpeen estäen veden poistumisen aluskatteen
päältä. Hän huomauttaa myös, että aluskatteen ja muiden alusrakenteiden
tulee olla toteutettu siten, että vesi ei valu sisään asti, vaikka kourupelti
hakattaisiin rikki petkeleellä, kirveellä tai muulla "väärällä" työkalulla.
Huttusen mukaan lumenpudotusvauriot voivat olla niin vaikeasti havaittavia pieniä reikiä, ettei kattoja ole mahdollista tarkastaa riittävässä tarkkuudessa yläpuolelta vaurioiden löytämiseksi joka vuosi. (Sähköposti
10.4.2012)
Kaksinkertaisesta aluskateratkaisusta on esimerkkimalli Jukka Huttusen
suunnittelemasta räystäsdetaljista liitteessä 2.
Yläpohjan ilmavuotojen huolellinen tiivistäminen
Yläpohjan ilmavuotojen tiivistämisen lisäksi mahdollisena korjaustoimenpiteenä pidettiin myös yläpohjan lisälämmöneristämistä, josta ei ollut
omaa kohtaa teesilistassa.
Petri Utriainen (Rakennusliike Utriainen Oy) luettelee yläpohjan tiivistämisen avainasioiksi hormien tulppauksen sekä ovien ja läpivientien tiivistämisen. Palo-ovet eivät ole ilmatiiviitä – Utriainen tietää markkinoilla
olevan kyllä nykyään myös palamattomia tiivisteitä, mutta tyyppihyväksyttyä tiivisteellistä palo-ovea ei vielä ole (palo-ovien pitää aina olla tyyppihyväksyttyjä). Ilmatiiviys voidaan kuitenkin saavuttaa esimerkiksi seuraavanlaisella ratkaisulla: palo-ovi ja tiivistetty tavallinen ovi peräkkäin.
Yläpohjan lisäeristäminen ei Utriaisen mukaan yleensä ole kannattavaa,
mutta joissain kohteissa yläpohjan lämmöneristyksien ovat todella huonoja, ja niissä lisäeristäminen olisi kannattavaa. Lisäeristämisen tarve vaatii
siis kohdekohtaisen tarkastelun. (Haastattelu 29.2.2012)
Aimo Hämäläinen (Helsingin yliopisto) neuvoo tutkimaan yläpohjan tiiviyden osalta kriittiset paikat, tulppaamaan käyttämättömät hormit ja tiivistämään haljenneet muuraukset. Hän muistuttaa, että yläpohjan tiivistämisen tavoitteena on, ettei ullakon tuuletuksessa imetä korvausilmaa talon
sisältä. Hämäläinen myös kannattaa yläpohjan lämmöneristävyyden kohdekohtaista tutkimista ja lisäeristyksen tarpeen arvioimista. (Haastattelu
29.2.2012)
Anssi Kolehmainen (Finnmap Consulting Oy) arvioi, että yläpohjan ilmavuodoillakin on merkitystä, mutta ne eivät ole olleet syynä kovin monen
ullakkotilan lämpenemiseen. Hänen mukaansa tulppaamattomat hormit ja
epätiiviit porrashuoneen ja ullakon väliset ovet ovat tavanomaisimpia
puutteita yläpohjan ilmatiiviydessä. Kolehmainen huomauttaa, että normaaleista käyttötiloista vuotava ilma tuo usein mukanaan kosteutta, joka
puolestaan voi aiheuttaa kondenssiongelman peltikatteen alapintaan.
Yläpohjan lämmöneristämisessä on hänen mukaansa pyrittävä rakennusmääräyskokoelman C3:n U-arvoihin eli 0,09 W/m2 K. (Haastattelu
Tomi Laitinen (Ramboll Finland Oy) neuvoo tiivistämään kanavien ynnä
muiden läpiviennit yläpohjassa esimerkiksi palokatkomassoilla. Hän lisää
vielä, että yläpohjan läpivientien tiivistämisessä ei tule käyttää teippaamista. (Haastattelu 1.3.2012)
Keijo Saloviin (Insinööritoimisto Pontek Oy) uskoo myös yläpohjan tiiviyden olevan erittäin tärkeä asia, muttei ehkä yliopistorakennuksissa varsinainen ongelmien aiheuttaja, koska yläpohjien lävistysten tiivistämiseen
on jo pitkään kiinnitetty huomiota. Hän neuvoo tulppaamaan sisältä tulevat käyttämättömät hormit yläpohjan kohdalta tai eristämään hormi ullakkotilassa, jottei siitä pääse lämpöä ullakkotilaan. Ullakolle johtava paloovi tulisi myös tiivistää. Saloviin ihmettelee miksi palo-oveen ei saisi
käyttää tiivistettä, sillä jos tiiviste välistä palaa, on sen paloeristävyys sama kuin mitä se olisi ilman tiivistettä. Hän mainitsee myös, että jos rakennustöiden aikana ullakkotilaan johtavia ovia pidetään auki, voi ullakolle
tulviva kostea ilma etenkin talviaikaan aiheuttaa kondenssiongelman.
Myös Saloviinin mielestä yläpohjan lisäeristämisessä on pyrittävä nykyisiin lämmöneristysmääräyksiin (u = 0,09 W/m2K). (Haastattelu 1.3.2012)
Juha Elomaa (A-insinöörit Oy) toteaa, että yläpohjan tiivistämisessä tarvitaan höyrynsulkuja, ja että esimerkiksi liittymät seiniin ovat monimutkaisia, joten ne pitää suunnitella tapauskohtaisesti. (Haastattelu 2.4.2012)
Jukka Huttunen (IdeaStructura Oy) kertoo lämpökameratutkimuksissaan
havainneensa ullakolle asti ulottuvien väliseinien ja savuhormien olevan
varsinaisia lämmönlähteitä ullakkoa ajatellen. Sen sijaan ulkoseinät eivät
ole aivan niin merkittäviä kuin hän kertoo aikaisemmin kuvitelleensa. Hän
uskoo tämän johtuvan siitä, että ulkoseinillä lämpö siirtyy ensisijaisesti
suoraan ulkoilmaan eikä ullakolle. Tämän havainnon pohjalta Huttunen
kertoo uusissa suunnittelukohteissaan lisänneensä lämmöneristyksen savuja ilmahormien sekä väliseinien alaosiin. (Sähköposti 10.4.2012)
Ismo Kirves (Helsingin yliopisto) kertoo käytöstä poistettujen hormien
sulkemisessa yläpohjan tasalla olevan havaittu eniten puutteita suunnitelmissa ja toteutuksessa. Hän tähdentää hormien lämmittävän ullakkoa, jos
niitä ei suljeta. Muun muassa kaikki putkireitit yläpohjan läpi täytyisi tiivistää. Hänen mielestään rakennuksista olisi tehtävä kunnollinen palokatko- ja läpimenojen tiivistyssuunnitelma AutoCad-muodossa peruskorjauksen yhteydessä. Suunnitelmassa määriteltäisiin palokatkojen tyypit, palokatkoihin tehtävät varaukset (lähinnä sähkö ja telekaapelit) ja muut tiivistettävät kohteet, jotka vaativat ilmatiiviyttä. Suunnitelman pohjana voinee
hyödyntää reikien varauspiirustusta, Kirves tuumii. (Sähköposti
11.4.2012)
Ullakolla olevien iv-kanavien ja lämpöjohtojen sekä iv-konehuoneiden nykyistä
tehokkaampi lämmöneristäminen
Ilmanvaihtokanavien lämmöneristyksien lisäksi niiden tiiviys nousi yhdeksi tärkeäksi puheenaiheeksi haastatteluissa. Myös iv-koneiden tiiviyksissä saattaa olla puutteita.
Petri Utriainen (Rakennusliike Utriainen Oy) toteaa, että nykyisin LVIStekniikan eristyksissä on käytetty jopa vain 40 mm eristepaksuuksia, jotka
ovat riittämättömiä. Hän kertoo tekniikan eristepaksuuksia olevan määritelty esimerkiksi Parocin asennusoppaan taulukoissa, josta esimerkiksi ilmanvaihtokanavissa hänen mielestään tulisi valita ulkoilman ja kanavassa
virtaavan ilman lämpötilaeroksi 50 C, jolloin esimerkiksi 400mm ilmanvaihtokanavan eristepaksuus olisi 160mm. Taulukon eristepaksuudet ovat
ohjeellisia, ja LVI-suunnittelijan on mitoitettava putkieristykset joka kohteelle erikseen, Utriainen sanoo. (Haastattelu 29.2.2012)
Aimo Hämäläinen (Helsingin yliopisto) kertoo lämpötilan ilmanvaihtokonehuoneissa olevan usein käytännössä 16–20 C, minkä mukaan tulisi
mitoittaa konehuoneen lämmöneristys.
Hämäläinen epäilee ilmanvaihtokoneiden ja –kanavien tiiviyden olevan
merkittävä tekijä yläpohjan lämpökuormissa. Hänen mukaansa koneille ja
kanaville pitäisi tehdä tiiviyskokeita ja paikata vuotokohdat. Kanavien tiivistämiseen hän suosittelee esimerkiksi kumirenkaita ja vulkanointipantoja. (Haastattelu 29.2.2012)
Anssi Kolehmainen (Finnmap Consulting Oy) esittää, että iv-kanavat kannattaisi tehdä kantikkaiksi ja sijoittaa ne suoraan yläpohjan päälle, eristeiden alle, jolloin kanavan vaipan pinta-ala olisi pienempi ja sen aiheuttama
lämpökuorma lämmittäisi sisätiloja ullakon sijasta. Hänenkin mielestään
ilmanvaihtokanavien nykyiset lämmöneristeet ovat riittämättömiä. Kolehmainen huomauttaa, että ilmanvaihtokonehuoneiden lämpötiloja olisi
varaa jäähdyttää 8-15 –asteiseksi esimerkiksi koneellisella poistolla ja
korvausilma-aukoilla tai koneiden lämmöneristyksillä.
Kolehmaisen mielestä ullakolla sijaitsevien ilmanvaihtokanavien tiiviysluokkatavoitteita pitäisi kiristää RakMK D2:n mukaisista ohjearvoista.
Tomi Laitinen (Ramboll Finland Oy) määrittelee ilmanvaihtokanavien
eristeiden vähimmäispaksuudeksi 100 mm. Ilmanvaihtokonehuoneiden
lämmöneristykset pitäisi hänen mielestään mitoittaa vähintään puolilämpimän tilan u-arvovaatimusten mukaisiksi. Jos tilaa riittää, esittää hän ilmanvaihtokonehuoneen vaipan rakennettavaksi esimerkiksi 240 mm paksuista pelti-villa-pelti-kevytelementeistä. Hän esittää myös ajatuksen ilmanvaihtokonehuoneen sijoittamisesta kerrokseen, mikä onnistuu vain jos
LVI- ja rakennesuunnittelija asiaa vaatii ja arkkitehti ei asiaa vastusta.
Konehuoneen siirtämisessä kerrokseen rakenteiden kantavuudet voivat tulla vastaan, mutta hyvällä innovatiivisella rakennesuunnittelulla voidaan
voittaa nämäkin ongelmat. Laitinen kertoo, että joissain kohteissa tähän
ratkaisuun on päästykin.
Uusissa ilmanvaihtojärjestelmissä on Laitisen mukaan suoritettava koepaineistus, minkä jälkeen paikataan löytyneet vuodot. Uusissa kohteissa
paineistuskoe suoritetaan automaattisesti kanavien tiiviyden varmistamiseksi suunniteltuun tiiviysluokkaan. Hän ehdottaa ilmanvaihtokanavien
tiivistämiseen butyyli- tai kuituteippiä ja uusissa kohteissa kumikauluksia.
Laitinen suosittelee LVI-suunnittelijan palkkaamista kanavien vuotojen
estämisen suunnitteluun. (Haastattelu 1.3.2012)
Keijo Saloviinin (Insinööritoimisto Pontek Oy) mielestä kanavien eristepaksuudet pitäisi vähintään tuplata nykyisestä esimerkiksi 200 mm:iin, ja
optimitilanteessa lämmöneristys olisi samaa luokkaa kuin yläpohjan nykyiset eristysvaatimukset. Hän tuumailee, voisiko polyuretaani soveltua
esimerkiksi pellitettynä ilmankonehuoneiden vaippamateriaaliksi. (Haastattelu 1.3.2012)
Juha Elomaan (A-insinöörit Oy) mielestä ilmanvaihtokanavat on eristettävä koko matkalta eristeellä, jolla voidaan saavuttaa rakennuksen vaipan
nykyisten lämmöneristysmääräyksien u-arvo. Eristeen tulisi hänen mukaansa olla tiivistä, ja sillä tulisi olla tavallista villaa parempi lämmöneristyskyky. Elomaa pohtii voisiko uretaani tai nanoeristeet olla ratkaisu ilmanvaihtokanavien eristyksiin. Ilmanvaihtokonehuoneiden liian hyvä
lämmöneristäminen taas saattaa nostaa lämpötilan konehuoneessa liian
korkeaksi. Konehuoneiden eristämisessä tulee muistaa jättää vähintään
300 mm:n tuuletusväli vesikaton alle, hän muistuttaa.
Ilmanvaihtoputkien ilmavuotoja ei Elomaan mukaan pitäisi sallia ollenkaan. (Haastattelu 2.4.2012)
Ismo Kirves (Helsingin yliopisto) kertoo paikalla tehtyjen vanhojen ilmanvaihtokonehuoneiden runkojen olevan yleensä enintään 100 mm paksuja ja niiden u-arvojen olevan huonoja. Läpimitaltaan suurissa ilmanvaihtoputkissa saattaa olla vain palomääräysten edellyttämät eristekerrokset,
vaikka kylmässä ullakkotilassa putket tulisi myös lämpöeristää, hän tähdentää.
Kirveen mielestä ilmanvaihtokanavien tiiviydet pitäisi ottaa parempaan
tarkasteluun ullakoilla. Esimerkiksi paikalla liitettyjen supistuskappaleiden
liitos kanttikanavasta pyöreään usein vuotaa. Ullakolla olevien ilmanvaihtokanavien tiiviyden olisi hänen mielestään oltava A-luokkaa, eikä ullakkoa lämmittäviä ilmavuotoja pitäisi sallia. (Sähköposti 11.4.2012)
Ullakko-/yläpohjatilan harjakohdan riittävä tuuletus
Petri Utriainen (Rakennusliike Utriainen Oy) on sitä mieltä, että ullakon
tuuletus tulisi mitoittaa sen mukaiseksi, että se riittää poistamaan tiivistymällä syntyvän kosteuden ja että ullakkotilan lämpötila on esimerkiksi
enintään kaksi astetta korkeampi kuin ulkolämpötila. Kosteuden tiivistymisen kuormitushuippuja varten tuuletuksen (koneellisen poiston) voimakkuutta säätelisi myös ullakkotilaan sijoitettu ilmankosteusmittari. Utriainen uskoo painovoimaisen ilmanvaihdon voivan riittää, jos ullakkotilan
lämpökuormat saadaan kuriin esimerkiksi yläpohjan ja ilmanvaihtokonehuoneiden ja kanavien lämmöneristämisellä. Hänen mukaansa painovoimainen tuuletus vaatii koko räystäällä kauttaaltaan vähintään 40 mm korkean tuuletusvälin ja vastaavan poiston harjalla. (Haastattelu 29.2.2012)
Aimo Hämäläisen (Helsingin yliopisto) mielestä LVI- ja rakennesuunnittelijoiden tulisi yhdessä suunnitella tuuletuksen tarpeen. (Haastattelu
Anssi Kolehmainen (Finnmap Consulting Oy) arvelee, että koneellinen
poisto saattaa olla välttämätön, vaikka kuinka koetettaisiin poistaa ullakkotilan lämpökuormia, koska ulkolämpötilat talvisin ovat sen verran korkeita. Koneellisen poiston lisäksi on hänen mukaansa varauduttava koneellisen tulon rakentamiseen, koska ullakkotilaa ei missään nimessä saa
alipaineistaa. Hän arvioi, että ullakkotilan lievä ylipaineistaminen voisi olla kannattavaa, jottei sinne imetä lämmintä ilmaa ja huoneilman kosteutta.
Ylipaineistamisessa on oltava varovainen, koska liialla ylipaineella saatetaan aiheuttaa ilmavirtauksia rakenteen läpi sisätiloihin, mistä voi seurata
sisäilmasto-ongelmia, Kolehmainen huomauttaa. (Haastattelu 29.2.2012)
Tomi Laitinen (Ramboll Finland Oy) uskoo alipainetuulettimilla suoritetun ilmanvaihdon voivan riittää, mutta se edellyttää lämpökuormien minimoimista. Hän arvioi tehokkaan koneellisen tuuletuksen järjestämisen
olevan todennäköisesti kalliimpaa kuin lämpökuormien poistaminen tiivistämällä ja eristämällä. Jos ullakkotilassa on pelkkä koneellinen poisto, on
vaarana että ullakkotila imee kerroksista lämmintä ilmaa ja kosteutta yläpohjan läpi, hän varoittaa. Tuuletuksen tarpeen laskee LVI-suunnittelija,
mutta Laitisen mielestä myös rakennesuunnittelija voi pystyä energiataseen laskemiseen riittävällä tarkkuudella (hän itse on laatinut laskentataulukon, jonka avulla voidaan määrittää energiatase). Laitinen esittää ajatuksen ullakkotilaan rakennettavasta järjestelmästä, joka siirtäisi harjalla olevaa lämmintä ilmaa kanavan avulla räystäälle, jolloin ullakon lämpötila
koko lappeen alueella olisi tasainen, eikä jäätymistä tapahtuisi. Tämä edellyttäisi räystäiden olevan lyhyet, kuten yliopistorakennuksissa onkin. Etuna olisi, ettei tarvittaisi näkyviä alipainetuulettimia katolle tai ilmarakoja
räystäälle. Tätä ideaa voisi kokeilla kohteessa, jossa mitään muuta ei voi
tehdä, hän tuumii. (Haastattelu 1.3.2012)
Keijo Saloviin (Insinööritoimisto Pontek Oy) ajattelee, että jos tuuletus
olisi riittävä, ei kyseessä olevia vuoto-ongelmia olisi. Painovoimainen tuuletus voi hänen mukaansa riittää väljässä ullakkotilassa, ahtaassa tarvitaan
koneellista. Harjalle tarvitaan runsaasti ulospääsyreittejä ilmalle, ja vastaava määrä tai enemmän tuloreittejä räystäille, Saloviin opastaa. Hän pi35
tää esille tulleiden ongelmien ratkaisussa tuuletusta tärkeimpänä asiana,
koska se, että katto saadaan vettä pitäväksi, ei ratkaise räystäillä jääpuikko-ongelmaa, joka aiheuttaa vaaraa alla liikkuville ja lisäksi jääpuikot
saattavat ohjata sulamisvesiä julkisivupinnoille aiheuttaen niihin vaurioita.
(Haastattelu 1.3.2012)
Mika Laitala ja Joni Sundström (Insinööritoimisto Konstru Oy) uskovat
myös painovoimaisen tuuletuksen riittävän, jos ullakolla ei ole pahasti esteitä ilmavirroille. He arvioivat tuuletuksen vaativan alipainetuulettimia
noin 5-6 metrin välein (mikäli harjalla ei ole tuuletusrakoa) ja räystäälle
kauttaaltaan 25–30 mm korkean tuuletusraon (paitsi nurkissa räystäs tehdään umpinaiseksi, ettei tuuli vain kierrä nurkan ympäri). Räystäällä tulee
olla myrskypellit, limitykset ynnä muut kunnossa. Isoon (yli 30 mm leveään) tuuletusrakoon on asennettava teräksinen pieneläinverkko, ja pienempiä tuuletusrakoja taas ei tulisi käyttää, Laitala ja Sundström sanovat.
Tuuletusilman pitää pystyä sitomaan kosteutta, mikä toteutuu viileällä
säällä paremmin, koska lämmetessään ilma pystyy sitomaan enemmän
kosteutta, he kertovat. (Haastattelu 2.4.2012)
Juha Elomaa (A-Insinöörit Oy) on sitä mieltä, että tuuletuksessa pitäisi
pyrkiä painovoimaisen tuuletuksen riittämiseen. Nykyaikaiset ilmanvaihtokoneiden lämmöntalteenottojärjestelmät ovat niin tehokkaita, että poistoilmasta saadaan kerättyä paljon lämpöä pois, ja kylmää poistoilmaa voitaisiin hyödyntää ullakon tuuletuksessa (kunhan se ei ole liian kosteata),
hän pohtii. Yläpohjan tuuletuksen suunnittelussa täytyy Elomaan mukaan
olla mukana LVI-suunnittelijoita. Myös ilmanvaihtokonehuoneiden kohdalla tulee olla vähintään 300 mm korkea tuuletusväli, hän muistuttaa.
(Haastattelu 2.4.2012)
Ismo Kirves (Helsingin yliopisto) kertoo ullakkotilan lämpenevän pakkasellakin plussan puolelle, jos sen ilmatilavuus ja ilmanvaihtuvuus ovat
pieniä ja ilmatilaan tulee paljon hukkalämpöä eri lähteistä (kuten yläpohjan lämpövuodoista, ilmanvaihtoputkien lämpö- ja ilmavuodoista sekä ullakolla kulkevien lämmitysputkien lämpövuodoista). Koemielessä voisi
kokeilla myös vaihtoehtoista tapaa, jossa ullakko-/yläpohjatilan harjakohdan riittävä tuuletus hoidettaisiin koneellisesti ullakon ylipaineistuksella,
hän tuumii. Harjalla olisi puhallin, joka painaisi lämpimän ilman pois harjalta vesikaton reunoille, josta se poistuisi. Tätä ehdotti kattokokouksessa
Finnmapin suunnittelija Anssi Kolehmainen, Kirves kertoo. (Sähköposti
ESIMERKKILASKELMA: ULLAKON LÄMPÖKUORMIA
Kohteen B keskimmäisessä osastossa on sen tilavuuteen nähden melko
paljon ilmanvaihtokanavia. Osaston tilavuus on noin 240 m3, josta ilmanvaihtokonehuoneen osuus on noin 34 m3. Ilmavaihtokanavia tilassa on
1) 17 m Ø 250 mm tuloilmakanava
2) 5 m Ø 315 mm tuloilmakanava
3) 10 m Ø 400 mm tuloilmakanava
4) 22 m Ø 550 mm tuloilmaputki
5) 3 m Ø 630 mm tuloilmakanava
6) 11 m Ø 160 mm poistoilmakanava
7) 5 m Ø 315 mm poistoilmakanava
8) 22 m Ø 400 mm poistoilmakanava
9) 14 m Ø 500 mm poistoilmakanava
Ilmanvaihtokanavien paloeristysvaatimus on EI 30. Parocin ohjetaulukoiden (Paroc Oy Ab 2011, 9 & 14) mukaisesti kanavat pitäisi paloeristää ja
lämmöneristää seuraavin eristepaksuuksin (paloeristepaksuus ensin):
Ø 160 mm: 40 mm, 100 mm
Ø 250 mm: 45 mm, 120 mm
Ø 315 mm: 45 mm, 120 mm
Ø 400 mm: 45 mm, 160 mm
Ø 500 mm: 50 mm, 160 mm
Ø 550 mm: 50 mm, 160 mm
Ø 630 mm: 50 mm, 160 mm
Parocin ilmanvaihtokanavien eristämiseen tarkoitetun villan Paroc Wired
Mat 80 Alucoat lämmönjohtavuuden arvo +10 asteen lämpötilassa on
. Oletetaan pintavastusten olevan molemmilla puolilla 0,13
ja kanavan omaa lämmönjohtavuutta ei oteta huomioon.
Tuloilman oletuslämpötila on +20 C ja poistoilman +22 C. Oletetaan ilmanvaihtokonehuoneessa olevan lämpötila +16 C ja ullakkotilan lämpötila +5 C (Helmikuun lämpötilamittauslukemien keskiarvo). Rakenteen läpi johtuvan lämmön teho saadaan kaavoilla
missä T1 on putken sisälämpötila, T2 ullakon lämpötila, r1 on säde eristeen
sisäpintaan, L on kanavan pituus, h1 eristeen sisäpinnan lämmönsiirtokerroin (pintavastuksen käänteisluku), r2 on säde eristeen ulkopintaan, k on
eristeen lämmönjohtavuus ja h2 on eristeen ulkopinnan lämmönsiirtokerroin (Viljanen, sähköpostiviesti 8.5.2012). Yhteenlaskettuna pelkästään
paloeristettyjen ilmanvaihtokanavien teoreettinen lämmitysteho on 1,494
kW. Lämmöneristettyjen kanavien teoreettinen lämmitysteho on 0,638 kW
eli alle puolet paloeristettyjen kanavien lämmitystehosta.
Ilmanvaihtokonehuoneen vaipan ala on noin 45 m2. Oletetaan, että ilmanvaihtokonehuone on tehty 150 mm paksuista Paroc AST S –elementeistä,
joiden u-arvo esitteen mukaan on 0.26
. Seinän läpi johtuva lämpö
saadaan kaavalla
jossa U on rakenteen lämmönläpäisykerroin, A on rakenteen pinta-ala ja
T on lämpötilaero konehuoneen sisällä ja ulkopuolella. Ilmanvaihtokonehuoneesta johtuva lämpö on teholtaan 0,129 kW. Ilmanvaihtokonehuoneen seinän läpi johtuva lämpö on siis tässä kohteessa suhteellisen vähäistä verrattuna kanavien lämmitystehoon, koska kanavien vaippojen alat
ovat moninkertaisia ilmanvaihtokonehuoneen vaipan alaan nähden.
Osaston pinta-ala on 210 m2 ja yläpohjan lämmönjohtavuuskertoimeksi on
eräässä tutkimuksessa arvioitu noin 0,22
. Vanhoissa rakennuksissa
korjaamattomien yläpohjien lämmönjohtavuuskertoimet ovat usein luokkaa 1
, joten kohteen yläpohjan lämmöneristävyys on melko hyvä. Valitaan alapuolella olevan kerroksen lämpötilaksi +21 C. Samalla kaavalla
laskien yläpohjan läpi johtuvan lämmön teho on 0,739 kW. Heikommin
eristetyn yläpohjan (u-arvo 1
) läpi johtuisi lämpöä 3,36 kW teholla.
Näistä laskuista saadut arvot ovat vain johtumalla siirtyvän lämmön teoreettisia arvoja. Rakennuksen sisätiloista ja putkista vuotavan ilman mukana konvektiolla siirtyvän lämmön osuuden mittaaminen on paljon monimutkaisempaa. Todelliset lämpökuormien määrät ovat siis huomattavasti korkeampia.
Lämmitystehojen aiheuttamaa lämpötilan nousua ullakossa voidaan tarkastella energiataselaskelmilla, joissa lämpökuormista vähennetään rakenteiden lämpenemiseen kuluva lämpö sekä tuuletuksen mukana ja rakenteiden läpi ulos johtuvalla lämpö.
Oletetaan, että ulkona on -8 astetta. Paloeristettyjen kanavien, ilmanvaihtokonehuoneen ja yläpohjan aiheuttama lämpökuorma on sama kuin huoneesta karkaava lämpö, joten ullakon lämpötila pysyy noin +5 asteessa.
Jos kanaviin vaihdettaisiin lämmöneristysohjeiden mukaiset eristeet, putoaisi ullakon lämpötila noin +1 asteeseen.
Laskelmien paloeristettyjen putkien tapauksessa päädyttiin samaan ulkoja sisälämpötilaeroon kuin kenttätutkimusten mittauksissa, vaikka laskelmien lämpökuormissa ei ollut mukana ilmavuotojen osuutta. Todellisuudessa kohteen kanavaeristeet ovat paloeristysohjeita paksumpia, mikä
kompensoi edellä mainitun virheen.
Työn tarkoituksena oli kartoittaa tehokkaimmat korjaustoimenpiteet Helsingin yliopiston rakennusten kattovuotoihin, jotka johtuvat räystäille
muodostuvista vettä padottavista jääpaanteista. Koska konesaumattu peltikate ei pidä paineellista vettä, vesi pääsee padotustilanteissa saumoista läpi. Konesaumakatteen alle ei perinteisesti ole asennettu aluskatetta.
Rakennussuojelun vuoksi on usein estetty kattojen korjaaminen perinteisistä poikkeavilla tavoilla. Nämä korjaukset eivät kuitenkaan yleensä ole
poistaneet vesivuoto- ja jäänmuodostumisongelmia. Vesivuotojen aiheut38
tamien sisäilmaongelmien terveysvaikutukset ja putoilevien jääpaanteiden
aiheuttamat turvallisuusriskit ympäristössä liikkuville ovat maankäyttö- ja
rakennuslain vastaisia, sillä lain mukaan rakennuksien ympäristöineen on
täytettävä terveellisyyden, turvallisuuden ja käyttökelpoisuuden vaatimukset. Rakennusten suojelupäätöksissä on huomioitava myös turvallisuus.
Suojelutapa voidaan määrittää myös niin, että terveellisyyden ja turvallisuuden kannalta tarpeelliset muutokset voidaan toteuttaa.
Suunnittelijoiden ja asiantuntijoiden haastatteluissa tärkeimpinä korjaustoimenpiteinä pidettiin aluskatteen asentamista, ilmanvaihtokonehuoneen,
-kanavien ja yläpohjan lämmöneristyksien ja tiiviyksien parantamista sekä
tuuletuksen lisäämistä. Aluskateratkaisuiksi suositeltiin kaksin- ja jopa
kolminkertaisia ratkaisuja, joissa suoraan pellin alle tulevien kahden aluskatteen lisäksi aluslaudoituksen alle asennetaan vielä yksi aluskate siltä
varalta, että kaksi päällimmäistä rikotaan esimerkiksi lumenpudotuksessa.
Joka tapauksessa konesaumattu rivipeltikate tarvitsee alleen aluskatteen.
Neljän yliopistorakennuksen ullakkotilojen lämpötilamittaukset osoittivat
ullakkotilojen olevan talvella keskimäärin 9-13 astetta ulkoilmaa lämpimämpiä. Huippuimurilla tuuletetut ullakkotilat osoittautuivat lämpimämmiksi kuin painovoimaisella ilmanvaihdolla tuuletetut. Lämpimimmässä
ullakkotilassa oli ilmatilavuuteen nähden eniten ilmanvaihtokanavia sekä
huippuimuri. Viileimmässä ullakossa oli avarampaa ja tuuletus tapahtui
räystäslautaan jyrsittyjen pienten rakojen ja alipainetuulettimien kautta.
Tuuletus on siis paras toteuttaa painovoimaisena räystäsraolla ja alipainetuulettimilla, ei koneellisella poistolla.
Yhden kenttätutkimuskohteen pohjalta tehty laskelma osoitti, että palomääräysten mukaan eristetty ilmanvaihtokanava toi ullakolle lämpöä yli
kaksi kertaa enemmän kuin lämmöneristysohjeiden mukaan eristetty. Ilmanvaihtokonehuoneen vaipan läpi johtuva lämpö on heikosti eristettyihin
kanaviin verrattuna vähäistä. Yläpohjan lämmönjohtavuudella on suuri
merkitys, jos se on alkuperäisessä muodossaan eikä sitä ole lisäeristetty.
Ilmanvaihtokanavat ja yläpohja tulee siis eristää tehokkaammin, lämmöneristysmääräysten mukaisesti.
Vuoto- ja jäänmuodostumisongelmien poistaminen edellyttää ainakin
kaikkien seuraavien yläpohjan ominaisuuksien parantamista: katon vesitiiviys, ullakon tuulettuvuus, yläpohjan lämmöneristävyys ja ilmatiiviys ja
ilmanvaihtolaitteiden lämmöneristävyys ja ilmatiiviys.
Kenttätutkimuksiin ei saatu mukaan kohdetta, jonka ullakolla ilmanvaihtokonehuoneita ei ole. Tällaisen ullakkotilan olosuhteiden tutkiminen ja
vertaaminen tässä työssä tutkittuihin ullakkotiloihin voisi tuoda lisätietoa
ilmanvaihtolaitteiston vaikutuksista.
TOIMIVIA RAKENNERATKAISUJA HELSINGIN YLIOPISTON
VUOTAVILLE VESIKATOILLE
Konesaumattu rivipeltikate tarvitsee toimiakseen alleen aluskatteen, joka
ulottuu koko katon alueelle. Aluskatteeksi voidaan käyttää kumibitumikermiä, EPDM-kumia tai diffuusioavointa aluskatetta. Aluskatteen tiiviyden varmistamiseksi ja rakenteen yksinkertaistamiseksi aluskatteen ja kattopellin aluslaudoituksen väliin tehdään esimerkiksi 50 mm korkea tuuletusväli, joka on räystäältä ja harjalta avoin tai muulla tavalla tuuletettu.
Diffuusioavoimella aluskatteella tuuletusvälin korkeuden on oltava vähintään 25 mm. Tuuletusvälin ilmanvaihtuvuuden tulee olla riittävä pitämään
puurakenteet kuivina. Korotusrimojen alle asennetaan butyylinauha, joka
tiivistää kiinnikkeiden reiät. Aluslaudoituksen alla oleva aluskate on suojassa lumenpudotusvaurioilta, eikä siis tarvita kuin yksi aluskate. Liitteessä 3 on esitetty mallipiirustus yläpohjarakenteista.
Ilmanvaihtokonehuoneiden uudelleensijoittamista kerroksiin tulee harkita.
Ilmanvaihtolaitteisto vaikuttaa ullakon lämpenemiseen kolmella tavalla: se
tuo ullakolle lämpökuormaa, vähentää ullakon ilmatilavuutta ja on tuuletuksen ilmavirtausten tiellä.
Yläpohjan ja ullakolla sijaitsevien ilmanvaihtokanavien ilmatiiviyttä tulee
tarkastella ja kaikki vuotokohdat on paikattava palokatkomassoilla ja
muilla kohteeseen soveltuvilla tiivistystarvikkeilla. Yläpohjan ilmavuotojen osalta kriittisiä paikkoja ovat tulppaamattomat käyttämättömät hormit,
muurausten halkeamat, kaikki yläpohjan läpivedot, seinän ja yläpohjan liitokset sekä porraskäytäviin johtavat ovet. Kanaviston vuotoalttiita paikkoja ovat erityisesti liitokset pyöreän ja kantikkaan kanavan välillä. Ilmanvaihtokanaviston tiiviyden on oltava vähintään Rakennusmääräyskokoelman osan D2 (Rakennusten sisäilmasto ja ilmanvaihto, 2012) tiiviysluokkaa A.
Ilmanvaihtokanavien, -konehuoneen sekä yläpohjan eristyksissä tavoiteltava lämmönläpäisykerroin on 0,09
. Kanavien lämmöneristeet kiinnitetään metalliverkoilla, joka suojaa eristeitä mekaaniselta kulumiselta sekä
pitää eristeen tiiviimmin suljettuna. Perinteisiä eristeitä tehokkaampien
eristeiden (tyhjiöeristeet ym.) käyttöä suositellaan, sillä paksut eristekerrokset vievät ullakon ilmatilavuutta ja aiheuttavat ullakon tuuletukselle
yhä suurempia esteitä. Ilmanvaihtokonehuoneen lämpötilaa voidaan laskea
+8 C:seen asti esimerkiksi koneiden lämmöneristyksillä.
Ullakon tuuletus pyritään toteuttamaan painovoimaisena esimerkiksi alipainetuulettimilla, jotka tehdään siten, ettei lumipeite tuki aukkoja talvella.
Mikäli painovoimaista ilmanvaihtoa ei saada riittämään, tulee harkita ullakon ylipaineistamista tuloilmapuhaltimella. Ullakon alipaineistamisen riskinä on lämpimän korvausilman imeminen kerroksista.
Aamulehti 9.3.2012. Tässäkö syy kuolemaan johtaneisiin lumiturmiin?
Kaikissa taloissa samanlainen katto. Viitattu 12.4.1012.
http://www.aamulehti.fi/Kotimaa/1194727205353/artikkeli/tassako+syy+k
uolemaan+johtaneisiin+lumiturmiin+kaikissa+taloissa+samanlainen+katto.ht
Huttunen, J. 10.4.2012. Re: Täydennystä haastatteluihin. Vastaanottaja
Outi Aaltonen. [Sähköpostiviesti]. Viitattu 17.4.2012
Huttunen, J. 2011. Rivipeltikattojen vesivuodot ja rakenneratkaisut. Helsingin yliopiston vesikatot. Unioninkatu 33. 12.4.2011. Helsingin yliopisto. Esitelmä.
Hämäläinen, A. 2012. Yliopiston vesikatot. Suunnittelupalaveri nro 3.
Unioninkatu 40, Metsätalo. 22.11.2011. Helsingin yliopisto. Palaverin
Hönö, A. 2011a Yliopiston vuotavat vesikatot. Projektin käynnistyspalaveri 1. Unioninkatu 40, Metsätalo. 17.2.2011. Helsingin yliopisto. Palaverin muistio 22.2.2011.
Hönö, A. 2011b. Yliopiston vuotavat vesikatot. Suunnittelupalaveri nro 2.
Unioninkatu 40, Metsätalo. 6.6.2011. Helsingin yliopisto. Palaverin muistio 6.6.2011.
Hönö, A. 2012. Yliopiston vesikatot. Suunnittelupalaveri nro 3. Unioninkatu 40, Metsätalo. 22.11.2011. Helsingin yliopisto. Palaverin muistio.
Hönö, A. 25.5.2012. VS: Opinnäytetyö kommentoitavaksi. Vastaanottaja
Outi Aaltonen. [Sähköpostiviesti]. Viitattu 30.5.2012.
Kattoliitto ry. 2007. Toimivat katot.
Kirves, I. 11.4.2012. VS: Täydennystä haastatteluihin. Vastaanottaja Outi
Aaltonen. [Sähköpostiviesti]. Viitattu 17.4.2012.
Laine, S. 7.5.2012. Re: Opinnäytetyö. Vastaanottaja Outi Aaltonen. [Sähköpostiviesti]. Viitattu 8.5.2012.
Laki rakennusperinnön suojelemisesta nro 498/2010. 4.6.2010
Maankäyttö- ja rakennuslaki 132/1999. 5.2.1999
Paroc Oy Ab.2011. Talotekniikan eristykset: asennusopas. Tekniset eristeet. Viitattu 2.5.2012.
http://www.paroc.com/SPPS/Finland/TI_attachments/FI_3-2_5_TI_fi.pdf
Pietarila, P. 2000. Peltikaton maalaus. Helsinki: Museovirasto.
Suomen Rakennusinsinöörien Liitto RIL r.y. 2000. RIL 107-2000: Rakennunsten veden- ja kosteudeneristysohjeet. Vantaa: Suomen Rakennusinsinöörien Liitto RIL r.y.
Rakennusten suojelu. 2011. Rakennusperintö. Museovirasto. Viitattu
Rakennustieto. 1954. RT 857.11: Kate, sinkitty teräspelti pystysaumoin.
Rakennustieto. 1998. RT 85-10658: Kattoluukku. Rakennustieto Oy
Rakennustieto. 2006. RT 85-10862: Metallinen saumattu katto. Rakennustieto Oy.
Rautauukki Oyj. 2011. Vesikatot: Asennusohjeet: Mallit Classic C ja D.
Viitattu 16.4.2012.
http://www.ruukkikatot.fi/~/media/Finland/Files/Rakentamisen%20ratkais
ut/Katot/Asennusohjeet/Ruukki_Classic_CD_asennusohje.pdf
Tomminen, H. 2000. Peltikaton korjaus. Helsinki: Museovirasto.
Viljanen, K. 8.5.2012 Re: Opinnäytetyön laskuesimerkki. Vastaanottaja
Outi Aaltonen. [Sähköpostiviesti]. Viitattu 8.5.2012.
Ympäristöministeriö. 1998. C2: Kosteus: Määräykset ja ohjeet. Viitattu
12.1.2012. http://www.finlex.fi/data/normit/1918-c2.pdf
Elomaa, J. 2012. Yksikönjohtaja. A-Insinöörit Suunnittelu Oy. Haastattelu
Huttunen, J. 2011. Projektipäälikkö. Ideastructura Oy. Haastattelu
Hämäläinen, A. 2012. LVI-rakennuttaja. Helsingin yliopisto, Tila- ja kiinteistökeskus. Haastattelu 29.2.2012.
Kirves, I. 2012. Rakennuttajainsinööri. Helsingin yliopisto, Tila- ja kiinteistökeskus. Haastattelu 27.1.2012.
Kolehmainen, A. 2012. Osastopäällikkö. Finnmap Consulting Oy. Haastattelu 29.2.2012.
Laitala, M. & Sundström, J. 2012. Varatoimitusjohtaja & projektipäällikkö. Insinööritoimisto Konstru Oy. Haastattelu 2.4.2012.
Laitinen, T. 2012. Kehityspäällikkö. Ramboll Finland Oy. Haastattelu
Saloviin, K. 2012. Toimitusjohtaja. Insinöörtoimisto Pontek Oy. Haastattelu 1.3.2012.
Utriainen, P. 2012. Toimitusjohtaja. Rakennusliike Utriainen Oy. Haastattelu 29.2.2012.
Markus Johansson ULKORAKENNUKSEN RAKENNUSLUPASUUNNITELMAT Tekniikan koulutusohjelma
LOMA-ASUNTO PAKARI Opinnäytetyö (AMK) Rakennustekniikan koulutusohjelma
Reikäpiirustuksien suunnitteluohje LVIS- suunnittelijan näkökulmasta Jonas Dahlström
1970-LUVUN PIENTALON KORJAUSTARPEET JA ENERGIA- KORJAUSMAHDOLLISUUDET Erkki Timonen
Suojapeltityön työmenetelmien kuvaus ja laadunvarmistusmenettely Tommi Suikkanen
Document 2817999